text:
Abaturage bo muri uyu Murenge batifuje ko amazina yabo atangazwa, bavuga ko Ku wa Gatanu tariki 9 Nzeli 2016, Uyu muyobozi yakubise umu Dasso ucunga umutekano mu isoko rya Mbare .
Bavuga ko kuri uwo munsi Kamugisha yaguze inka muri iryo soko, maze DASSO amwangira kuzisohoramo atazisoreye, Kamugisha ahita amwadukira aramukubita.
Mupenzi George uyobora Akarere ka Nyagatare, avuga ko uyu muyobozi atigeze asabwa kwegura, ahubwo yibwirije akabikora kubera amakosa ye.
Yagize ati" Yagonganishaga inzego bakorana, none yongeyeho gukubita Dasso. Nawe yisuzumye asanga bidakwiye umuyobozi, ahitamo kwandika yegura".
Ibaruwa yegura ku kazi Kamugisha yayigejeje ku buyobozi bw’akarere, ku cyumweru tariki ya 11 Nzeli 2016.
Umuyobozi w’Akarere ka Nyagatare avuga ko bafite gahunda yo gukomeza kugenzura imikorere y’abayobozi guhera mu Karere kugera mu Midugugu.
Kuva yagera mu buyobozi bw’aka karere, hamaze gufungwa abayobozi bagera kuri bane, bazira ruswa no kwigwizaho imitungo
Ibitekerezo ( 3 )
Yewe ntitubura ibitudindiza bigatuma dusubura inyuma, Mayor narebe neza mu burezi nibicika.
IBYONTIBIKWIYE ABAYOBOZI GITIFUWE JYAGUKINA KUNGUFU
Birabaje biteye agahinda pee!! Kubona umuyobozi nk’uyu wigishijwe indangagaciro na kirazira akora amakosa nkaya ntibyoro.


c: text/html

text:
Kwicara umwanya munini bigabanya iminsi yo kubaho
Abantu bicara umwanya munini buri munsi, bahura n’ingaruka zirimo gusaza imburagihe mu gihe abamara igihe kitarenze amasaha atatu ku munsi bituma igihe cyabo cyo kubaho cyiyongera.
Amakuru y’urubuga health.hwostuffworks, avuga ko ubushakashatsi bwakozwe n’impuguke zo mu gihugu cy’u Bwongereza bwagaragaje ko abirirwa bicaye kuri za mudasobwa, televiziyo no mu kandi kazi gatuma bicara umwanya munini bahura n’uburwayi burimo kanseri y’amara, iy’amabere, uburwayi bw’umutima, hamwe na diyabete (...)
Abantu bicara umwanya munini buri munsi, bahura n’ingaruka zirimo gusaza imburagihe mu gihe abamara igihe kitarenze amasaha atatu ku munsi bituma igihe cyabo cyo kubaho cyiyongera.
Amakuru y’urubuga health.hwostuffworks, avuga ko ubushakashatsi bwakozwe n’impuguke zo mu gihugu cy’u Bwongereza bwagaragaje ko abirirwa bicaye kuri za mudasobwa, televiziyo no mu kandi kazi gatuma bicara umwanya munini bahura n’uburwayi burimo kanseri y’amara, iy’amabere, uburwayi bw’umutima, hamwe na diyabete yo mu bwoko bwa kabiri tutibagiwe n’uburwayi bw’umubyibuho ukabije.
Hari umubare munini w’abantu bakora amasaha arenga icumi ku munsi bicaye, n’ugize ngo arahaguruka agahita yicara ku meza afata amafunguro, akarangiza yongera kwicara mu modoka na yo akayivamo ajya kureba televiziyo cyangwa ajya kuri mudasobwa nanone.
Ubu bushakashatsi bwakozwe mu gihe cy’amazi 18, hagati y’umwaka wa 2009 na 2011.
Mu bantu barenga igihumbi bwakoreweho, 70% muri bo bagaragayeho kutagerageza gukora imyitozo ngoramubiri kandi birirwa bicaye.
Iyo umuntu yicara amasaha menshi ku munsi bituma umubiri we udakora neza, imikaya ntikore, ibinure bikitekera mu bice by’umubiri nko ku mwijima, ku miyoboro y’amaraso n’ahandi.
Ikindi kandi imitsi y’imitsi minini nk’iy’amaguru n’umugongo nta kintu kigaragara iba ikora, kandi iyo imitsi idakora umubiri wose ni nk’aho uba udakora. Umuntu ugerageza gukora akaruhuko gato gato ari mu kazi bimugabanyiriza ibyago byo kurwara umutima.
Bimwe mu byo ukora akazi gatuma amara igihe kinini yicaye yakora mu kwirinda ibi bibazo, ni uko yagerageza nibura kuva mu biro akoreramo akajya mu biro bya mugenzi we bakorana akamuvugishaho gato.
Ku bafite imashini zifotora cyangwa zisohora impapuro ashobora kujya kubyikorera, bityo akaboneraho kuruhuka. Ashobora no kujya gufata ifunguro kure y’aho akorera mu gihe cy’ikiruhuko, kandi akagenda n’amaguru. Agomba no gukora imyitozo ngororamubiri nibura mu gihe cy’iminota 30 ku munsi.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]

robotstxt: allowed

filter: keep


text:
Abantu benshi ntibakunda kurara bambaye ubusa, ndetse n’ubigerageje ntabwo akunze gufatwa neza.Nyamra ubushakashatsi bwerekanye ko kimwe mu Bizana amahoro, ibyishimo n’umutekano mu bashakanye, kurara mwambaye ubusa no gushyira ibiribwa kure y’uburiri ngo ni ibya mbere.
Ku bantu 1000 bakoreweho ubushakashatsi mu Bwongereza , 57% bafite ibyishimo mu ngo zabo ni abarara bambaye ukuri.
Ikigo Cotton USA cyakoze ubushakashatsi cyavuze ko kubera bamwe barara bambaye imyenda, bituma bamwe mu bafasha babo bahitamo gutinda iyo bagiye cyangwa bakanararayo kubera batajya bishima baryamye.Akenshi n’ababikora hari igihe ngo baba batabizi.
Ikindi ubushakashatsi bwerekanye ni umwanda mu buriri no kudasasa neza.Ngo usanga benshi mu bashakanye babaho barebana ay’ingwe kubera umwe muri bo adafura imyenda ararana cyangwa utwenda tw’imbere.Hari n’abapfa uburirir budatunganyije neza, ugasanga iyo ijoro rije hari abumva batasubira mu rugo.
Stephanie Thiers-Ratcliffe umwe mu bakoze ubushakashatsi yavuze ko ibituma abashakanye batishima ari byinshi, ngo ariko impamvu za mbere zituruka mu buriri.Iyo mu buriri bitameze neza , n’ibindi byose bigenda nabi.


text:
Ku mugoroba wo ku itariki ya 23 Nzeli 2016, ahagana saa kumi n’imwe z’umugoroba, habaye umutingito udakabije umwanya muto, biba nkibisanzwe. Nka nyuma y’isaha imwe haba undi urusha ubukana uwa mbere, ari nawo wangije ibintu byinshi.
Mutabazi Charles, wo mu mujyi wa Kamembe, avuga ko bashutswe n’umutingito wa mbere, urangiye bagasubira mu mazu bibwira ko ari ibisanzwe. Nyuma ngo babaye nkabakubiswe n’inkuba bumva undi mutingito ibikuta bitangira kubagwira.
Ati “Uwambere waje tugirango ntawundi ugaruka hashize umwanya haza undi ukaze abantu barakomereka abantu bose bari hanze sinzi ko hari abarara mu mazu.”
Umuyobozi w’Akarere ka Rusiz,i Harerimana Frederic yahumurije abaturage bo muri ako karere.
Agira ati ”Ubutumwa duhereza abaturage nuko batagomba kumva ko umutingito uhoraho niba waje watambutse ariko boye kwibwira ngo byarangiye ,birinde kurwana basohoka munzu kuko abenshi bahura n’ibibazo bahunga ibikuta bikabagwira.”
Ibitekerezo ( 24 )
TURIHANGANISHA ABABURIYE IBYABO MURUWO MUTINGITO.
UWO MWANA WAHABURIYE UBUZIMA IMANA IMWAKIRE,
UMURYANGOWE TUWIFURIJE GUKOMERA.
Abaturage ba Rusizi bakomere kandi bihsngane. Gusa abagiye inyubako bajye bibuka kuzishyira mu bwishingizi.
Abaturage Ba Rusizi Twihangane Kandi Muhumure Twisunge Rurema
Abanyarda nabanyarwandakazi baruszi uwiteka abatabare ubwo nubwakabiri
Twese abanyarwanda twifatanyije nabenedata mukababaro batewe n, umutingito bihangane cyane rwose Leta irebe ukoyabasha knd n, Imana bahumure ibarihafi
Twese abanyarwanda twifatanyije nabenedata mukababaro batewe n, umutingito bihangane cyane rwose Leta irebe ukoyabasha knd n, Imana bahumure ibarihafi
Nshuti bavandimwe mwihangane kuko hano nikwisi kandi is ibije byose tube tumenya kubyakira nogufashanya mugihe cyose, abayobozi muteganye ikigega gikomeye cyogufasha abahuye nibiza nkibi bikoneye mugihe bimaze kugaragara ko akakarerre kibasiwe nikiza gifite imbaraga otherwise twazasanga akakarere kagiye lose tutarabyiteguye Kate.bayobozi bigihugu mwohereze inzobere muri Geology
Kugirango zige neza ibyaka karere nukuri birarenze.murakoze cyaaane Fred
nange?ndirusizi-mumudugudu
wantenyi
ni,hanganisha
DUkomeje kwihanganisha imiryango yahuye nicyo cyiza.
Reka Mvuge Ngo Iyisi Idufitiye Ishyari Kuko Tuzayivamo Tukajya Iwacu Heza Mu Ijuru Kdi Nimwihangane Imana Irabizi Kandi Hari Nicyo Yabikoraho.
Abo bangirijwe numutingito nibihangane kd umuryago wakuwemo umwana ni ukomere
Mwihangane cyane abanya kamembe no kubabuze umuntu


text:
Babitangarije mu mwiherero wabo wabaye hagati ya tariki 17-18 Nzeli 2016.
Muri uwo mwiherero, Ikigo cy’u Rwanda cy’Imiyoborere (RGB), cyagaragaje ko mu bushakashatsi bwakozwe mu mwaka wa 2015, bugaragaza ko abanyagicumbi bari hagati ya 30-40% babajijwe, bemeza ko bahura n’ikibazo cya ruswa. RGB ivuga ko iyi mibare iri hejuru cyane.
Perezida wa njyanama y’akarere ka Gicumbi Bizimana Jean Baptiste , yijeje RGB ko bagiye gukora ibishoboka byose iyo ruswa bakayirandura burundu.
Agira ati “Rwose turabyemera ko iki kibazo gihari kandi ko habayeho uburangare. Ariko ubu abajyanama bagiye guhaguruka bajye mu mirenge bagiye batorerwamo, yewe n’ubu twarabitangiye rwose.
Hanyuma duhangane n’ikibazo cya ruswa n’akarengane muri Gicumbi kuko ntidushaka gusubira inyuma ku mwanya wa kabiri twabaye mu kwesa imihigo, ahubwo tugomba kujya ku mwanya wa mbere”.
Umuyobozi wa RGB Prof. Anastase Shyaka, ubwo yerekanaga ubwo bushakashatsi, yabwiye njyanama y’akarere ka Gicumbi ko ikwiye guhaguruka igahangana na ruswa. Igomba gufasha nyobozi n’izindi nzego mu guca ruswa kuko aho idindiza iterambere ry’abaturage.
Agira ati “Guhangana n’iki kibazo biroroshye, icyambere n’ubushake, ukamenya icyo abaturage bagushyiriyeho, guhangana n’abashaka kwigwizaho ibyarubanda. Niyo mpamvu dusaba njyanama y’aka karere guhaguruka ikegera abaturage ikumva ibibazo bafite. Bagafatanya n’izindi nzego mu guhangana nabyo”.
Mu bushakashatsi bwakozwe na RGB bugaragaza ko kandi akarere ka Gicumbi kacyugarijwe n’ikibazo cy’umwanda.


text:
Inkuru udakwiye gucikwa : Episode 2 – IPFUNDO RIDAPFUNDUKA
IPFUNDO RIDAPFUNDUKA EPISODE 2 Pamela atungurwa no kumva ijwi rya maman we ariko agerageza kwiyumanganya aba aravuze ariko afite amasoni ati:”iki se maman, ko ibyo bitari...
Niba ushaka kugira urugo rutemba umunezero, dore uburyo mukwiye kwitwara n’uwo mwashakanye
Iyo tuvuze ubuzima bwiza, buri umwe yumva byinshi bitandukanye n’iby’undi; bamwe bakumva kwambara neza, abandi kurya neza,abandi gutura heza,abandi kugenda mu mamodoka ahenze,nibindi nkibyo… No...
Inkuru udakwiye gucikwa, EPisode 1: IPFUNDO RIDAPFUNDUKA
IPFUNDO RIDAPFUNDUKA EPISODE 1 wari umugoroba nk’iyindi yose ikirere gikeye nkuko wari umunsi mwiza kuri Jimmy ibintu byose byari byagenze neza uko yabipanze abantu yari yatumiye...
Dore amagambo ugomba kwirinda kubwira umukunzi wawe niyo mwaba mukundana cyane bihagije
Mu rukundo usanga kuganira bifite umwanya uhagije. Usanga akenshi iyo ibiganiro bibuze akenshi abakundana basa n’abigunze gusa ni ingenzi ku menya ko hari ibintu...
Ese koko gutanga avance biterwa n’urukundo cyangwa ni ubugwari? Dore uko babivuga
Umukunzi wacu yatwandikiye. " Ese gutanga avance ni urukundo cyangwa ni Ubugwari ?" Iki ni ikibazo gikomeye mu buryo bumwe, ariko na none cyoroshye cyane...
Dore ibintu 10 abakobwa banga cyane ku bahungu
Waba uri umuhungu cyangwa umugabo uri mu rukundo ariko ukaba utinya ko umunsi umwe wazababaza umukunzi wawe? Dore bimwe mu bintu abagore n’abakobwa banga...
Musore nawe mugabo, sobanukirwa birusego n’urukundo rw’abakobwa bitewe n’imyaka yabo
Dore wowe musore/mugabo ibyo ukwiye kumenya ku rukundo n’abakobwa/abagore. Nubyirengagiza uzisanga uri mu gihombo. Nubiha agaciro bizagufasha gukora ikigereranyo cy’amahirwe ufite mu rukundo urimo...
Ubuhamya: Iyi nkuru irakwereke uburyo udakwiye kwitesha amahirwe yo gukundwa
Nakundanye n’umusore arampemukira mbirwara igihe kuburyo nafashe icyemezo cyo kutazongera gukunda na rimwe mu buzima bwanjye, mara imyaka irenga itatu numva byaramvuyemo burundu kuko...
Ese koko iyo umusore aryamanye n’umukobwa bakundana ahita amwanga? Dore ukuri kwabyo
Bikunze kuvugwa kenshi ko ngo iyo umusore aryamanye n’umukobwa kuva ubwo ahita amwanga burundu, mbese nta rukundo ngo ashobora kumugirira nyuma y’uko bakoranye imibonano...
ndifuza ko mumfasha mukangira inama kuko ndaremerewe umutima wenda guturika.
Nanjye ndifuza ko mumfasha mukangira inama kuko ndaremerewe umutima wenda guturika. Ndi umukobwa w’imyaka 25 nkaba nkiri ingaragu. Ubwo nigaga mu mashuri yisumbuye mu mwaka...


text:
Isezerano ufite ni cyo kigeragezo cyawe gikomeye
Zaburi 105:19
"Kugeza aho ijambo ry’Uwiteka ryasohoreye, Isezerano rye ryaramugeragezaga."
Maze gusoma no gutekereza kuri iki cyanditswe nasanze ikigeragezo gikomeye umuntu arwana nacyo cyihishe mu isezerano rye.
Uko byabaye kuri Yozefu ubwo yarwanye intambara hafi ya zose zikomoka ku isezerano yari afite, uko byagendeye Mose, urugamba Dawidi yabayemo, inkuru za Daniyeli, ni nako nawe bikumereye none.
Nasanze umuntu wese wahawe isezerano yarahawe n’ikigeragezo. Iyo utsinzwe n’ikigeragezo uba utinje cyangwa unanije isezerano.
Iyo umuntu ategereje gusohora kw’isezerano aba yiteguye kwakira umugisha.
Ariko nize ko Imana itegura umuntu kubera umugisha uri imbere ye mbere y’uko imutegurira uwo mugisha. Ibi biravuga ko itegura nyiri mugisha mbere y’uko imutegurira uwo mugisha.
Ibigeragezo unyuramo niwo muteguro uguha gusingira umugisha ukuri imbere. Ba maso, komera wige, imbere yawe hari ugusohora kw’icyo Imana yakuvuzeho.
Umunsi mwiza kuri twese!
Dr Fidèle MASENGO, Umushumba Foursquare Gospel Church Kimironko


text:
Bamwe mu baturage bo mu Murenge wa Mugano, baranenga ubuyobozi kudakurikiza amakuru buba bwahawe, urutonde rw’ibyiciro by’ubudehe rwasohoka ugasanga ibyakurikijwe bihabanye n’amakuru abaturage baba batanze mu nteko rusange.
Fortune Muhoracyeye atangaza ko mu gushyira abaturage mu byiciro by’ubudehe hagaragaramo akarengane kuko usanga ufite ubushobozi ariwe ushyirwa mu kiciro cyo hasi naho umukene agahabwa ikiciro adakwiye.
Yagize ati “Hari ahantu barikugenda baturyamira kandi abayobozi benshi baba banatuzi banadusobanukiwe bagafata nk’umuntu nyakujya w’umukecuru bakamushyira mu kiciro cya gatatu noneho ufite amikoro agashyirwa mu cya mbere ubwo icyo gihugu barakiganisha he.”
Alphred Niyomugabo nawe avuga ko ari muzabukuru we n’umukecuru we bakaba nta mbaraga zo gukora ariko batunguwe n’icyiro bashyizwemo.
Ati “Banshyize mu cyiciro cya kabiri kandi simbashije n’umukecuru wanjye arakambakamba ntawe mfite undengera, kandi bakambwira ngo nintange mutuweli urabona ko ntawe nakorera ngo ampe ifaranga rye urabona ko nta ntege.”
Ubuyobozi bw’Akarere ka Nyamagabe buvuga ko abaturage batishimira ibyiciro baba bashyizwemo bitewe n’inyungu babifitemo ngo bagamije guhunga kwishyura ubwisungane mu kwivuza nk’uko Philbert Mugisha umuyobozi w’akarere abisobanura.
Ati “Nk’umuturage hari igihe aba ashaka kugerageza ngo arebe akifuza kuba yahindurirwa ikiciro afite izindi nyungu ze ku giti cye agamije avuga ko ahinduriwe byatuma adatanga ubwisungane areba n’abari mu muryango we.”
Ubuyobozi bw’akarere buvuga kandi ko ibyiciro by’ubudehe bitagamije gukoreshwa hatangwa ubwisungane mu kwivuza ahubwo ko byifashishwa no mu gukora igenamigambi muri gahunda za leta zitandukanye zifitiye abaturage akamaro.
Abaturage ngo haba harabayeho kwibeshya bemerewe kugeza ibibazo byabo ku tugari, ku mirenge cyangwa se no ku karere ahaba harabayeho kwibeshya hagakosorwa.


text:
Prof Shyaka yabitangarije mu Karere ka Gakenke ku rwego rw’igihugu hizihirizwaga umunsi Nyafurika wo kwegereza abaturage ubuyobozi n’ubushobozi.
Umuyobozi w’ikigo cy’igihugu cy’imiyoborere (RGB) Prof Shyaka Anastase, asobanura ko gahunda yo kwegereza ubuyobozi n’ubushobozi abaturage itagira abayobozi abamarayika ahubwo iha imbaraga abaturage.
Ati “Gahunda yo kwegereza ubuyobozi n’ubushobozi abaturage ntabwo igira abantu abamarayika, nta nubwo igira abayobozi abamarayika, ariko ikintu izana gikomeye iha imbaraga abaturage, abaturage bagatinyuka abayobozi, atari ukubahangara ariko bakabatinyuka, abayobozi baba hari amakosa bakoze abaturage bakabivuga, cyera ntabwo iyo umuyobozi yakosaga umutarage yahitaga avuga ati watubeshye, hari igihe bitashobokaga”.
Prof Shyaka akomeza avuga byose byerekana ko iyi gahunda irimo gukora kubera ko ibyifuzwa ko umuturage agira ijambo birimo kugerwaho ahubwo ngo igisigaye nuko n’abayobozi bose bamenya ko umuturage afite ijambo mu gihugu cye, akagira uburenganzira bukomeye atari uwo gupfa gukinisha nkabimwe bya cyera.
Umuyobozi w’Akarere ka Gakenke Nzamwita Deogratias, avuga ko bishimira byinshi bamaze kugeraho kubera imiyoborere myiza kandi n’abaturage babigizemo uruhare.
Ati “ Serivise igezwa ku baturage igenda inozwa, ariko igishimishije cyane ni uko ubu yabegerejwe, mbere serivise zose bazisangaga kuri komine ariko ubungubu ibyangombwa byinshi babisanga ku murenge kandi hanashizweho uburyo bwo gupima ko iyo serivise babaha ko ari nziza kandi bakayibahera ku gihe”.
Uwambazimana Emmanuel utuye mu Murenge wa Gakenke, avuga ko bishimira uburyo begerejwe ubuyobozi bakaba bahabwa serivise neza bitandukanye n’ingoma zabanje.
Ati “ Ingoma za kera zari ziteye ubwoba kuko ntawegeraga umuyobozi, ariko ubu perezida araza tukamukoraho twese abaturage akaganira natwe, akohereza bariya bose ibyo tugomba gutuma kuri peresida tukabibabwira, ubwo se urumva ubuyobozi butaratwegereye koko”.
Buri kuwa 10/Kanama hizihizwa umunsi nyafurika wo kwegereza abaturage ubuyobozi n’ubushobozi, bikaba ari ku nshuro ya gatanu wizihizwa.


text:
Guhitamo nabi n’ingaruka zabyo (Igice cya 2) - Kevin L. Jones
INGARUKA ZO GUHITAMO NABI (RUSI 1:2)
“Uwo mugabo yitwaga Elimeleki, umugore we yitwaga Nawomi, n’abahungu be bombi umwe yitwaga Mahaloni, undi yitwaga Kiliyoni. Bari Abanyefurata b’i Betelehemu y’i Buyuda. Bagera mu gihugu cy’i Mowabu baturayo” Rusi 1:2
Ntushobora gucumura ngo bifate ubusa. Icyaha cyawe kizagira ingaruka ku bandi… CYANE CYANE UMURYANGO WAWE! Niba uri umugabo uhagarariye imiryango, icyaha cyawe kizagira ingaruka ku muryango wawe.
Nzi neza yuko uramutse ubajije Elimeleki yagusubiza ko yimukiye i Mowabu kugira ngo akize umuryango we. Ariko uko yabitekerezaga si ko byagenze, ahubwo ibyo yakoze byashyize mu kaga umuryango we wose. Amahitamo ye yagize ingaruka zitazashira ku muryango we. Mu by’ukuri, tubona yuko abahungu be bombi barongoye abakobwa b’abanyamahanga. Ariko inkuru irangira:
• Elimeleki apfuye!
• Mahaloni apfuye!
• Kiliyoni apfuye!
• Nawomi ahangayitse!
Ibintu byaje gukomera, umugabo we afata icyemezo cyo guhunga ahantu Imana yari yarabashyize. Yahisemo kujya gutura mu gihugu kibi, cyuzuye abapagani, ibyaha no gusenga ibishushanyo! Yatuje umuryango we hagati y’ibyo yari akwiriye kuwurinda! Bamwe muri mwe barimo gukora batya, cyangwa se barenda guca muri izi nzira z’ubusamo!
Nababwira amakuru y’abantu benshi bavugaga ko bakorera Imana, ariko bagera mu bihe bikomeye bakareka Imana, bagafata imiryango yabo bakajya gutura mu gihugu kibi! Abagabo bajyaga bayobora imiryango yabo mu nzira y’Imana, none ubu bakaba barayishubije mu mwijima! Abagabo bahoze ari abanyamwuka, none ubu bakaba ari abanyabyaha ruharwa!
Reka nkusabe witegereze ubuzima… waba warateshutse ukava ku Mana? Wahuye n’ibigeragezo urahunga? Mbese utekereza ko ari wowe wenyine urimo kwigirira nabi? Niba ari uko, URIBESHYA CYANE!!! Igihe cyose uhisemo nabi, habaho INGARUKA ZIKOMEYE!
INGARUKA ZIKOMEYE (RUSI 1:2B-5)
“Bari Abanyefurata b’i Betelehemu y’i Buyuda. Bagera mu gihugu cy’i Mowabu baturayo. Elimeleki umugabo wa Nawomi arapfa, asigarana abahungu be bombi. Barongora Abamowabukazi, umwe yitwaga Orupa, undi yitwaga Rusi, bamarayo imyaka nk’icumi. Maze Mahaloni na Kiliyoni bombi barapfa. Uwo mugore yapfushije umugabo we n’abana be bombi” Rusi 1:2b-5.
Sobanukirwa neza ibi, ingaruka zizakubera mbi kurusha Elimeleki kuko zizagera ku bandi benshi…
A. Icyaha kizakugeza kure utashakaga kujya (v 2b) Bagera mu gihugu cy’i Mowabu barahatura. (v3) Elimeleki umugabo wa Nawomi arapfa, asigarana n’abahungu be bombi.
Bavuye mu gihugu cy’i Betelehemu y’i Buyuda (inzu y’imitsima n’ishimwe), bajya i Mowabu mu gihugu cy’ibyaha. Umurongo wa 2 utubwira yuko batuyeyo. Batuye mu gihugu cy’ibyaha! Byashoboka yuko Elimeleki atari yarigeze ategura kumarayo igihe kinini. Byashoboka yuko yateganyaga guhungirayo inzara yarangira akagaruka i Betelehemu y’i Buyuda. Ariko n’ubwo yabiteganyaga atyo, batuyeyo.
Ushobora kuba warahunze igihugu Imana yaguhaye, ukajya kure yayo ubitewe n’impamvu runaka. Ariko umenye ko ugomba kugaruka. Ikibazo ni uko utekereza ko uzabanza kwinezeza ukabona kugarukira Umuremyi wawe. Ufite ibyo ushaka kubanza gukora maze wamara kumva winiguye ukagaruka. Urumva bidashoboka kugaruka… Nta yandi mahitamo bari bafite uretse kugaruka i Betelehemu y’i Buyuda!
Ncuti yanjye, “utuye mu byaha.” Wahungiye mu gihugu gikiranirwa, uturayo. Nta mahoro uzagirirayo, uzababarizwayo!
ICYAHA KIZAGUTUZA KURE Y’AHO USHAKA KUBA! Ikindi tyubona ni uko:
B. ICYAHA KIZAKUJYANA KURE Y’AHO USHAKA KUJYA: (v4) Barongora Abamoowabukazi, umwe yitwaga Orupa, undi yitwaga Rusi, bamarayo imyaka nk’icumi.
Elimeleki yajyanye umuryango we i Mowabu arangije arapfa. Ubu abahungu be bamaze kwijandika mu muco w’Abamowabu, barongora Abamowabukazi. Uku kwari ukugomera amategeko ya Mose. Abantu bamwe bavuga yuko urupfu rw’aba basore rwaturutse ku kwica amategeko, ako kanya ijuru rikabahanira iryo gomwa.
Wibuke yuko batuyeyo imyaka nk’icumi, bataye iwabo i Betelehemi y’i Buyuda. Akenshi usanga tujya mu bibi tudateganya kubitindamo. Niba waraguye, ibyo ubizi neza! Uzi neza yuko hari icyo ugomba gukora nonaha! Kandi ufite ubushobozi bwo kugira icyo ukora, ariko urashaka kubikora mu cyumweru gitaha!
Nk’uko byagendekeye umuryango wa Elimeleki ugatura i Mowabu nk’imyaka 10, nawe uzi yuko uri mu byaha ariko wagumyeyo. Witegereza kumarayo imyaka 10, ndakugira inama yo kuza nonaha ukakira agakiza!
Imwe mu ngaruka z’ibyaha ni uko bizagutuza kure y’aho ushaka gutura! Ibyaha kandi bizakugeza kure y’aho ushaka kujya (Elimeleki byamujyanye i Mowabu).
C. IBYAHA BIZAGUTANGISHA BYINSHI UTASHAKAGA GUTANGA (v5) Maze Mahaloni na Kiliyoni bombi barapfa. Uwo mugore yapfushije umugabo we n’abana be bombi.
Elimeleki, Mahaloni na Kiliyoni bose barapfuye, Nawomi na we asigara ashaririwe. Nawomi n’abakazana be bombi barahangayitse. Muri icyo gihugu, umukene hanyuma y’abandi ni uwari umupfakazi adafite abana bo kumwitaho. Aba bagore nta cyo basigaranye, ahubwo basigaye ubusa bamanjiriwe.
Mbega ingaruka zikomeye kuzihanganira! Kandi ibi byose byari ingaruka zo guhitamo nabi kwabaye rimwe gusa, bikozwe na Elimeleki.
Hariho umugabo umwe wakijijwe, Yesu aramuhindura rwose! Yagiye mu itorero arabatizwa, aba Umukristo wubahiriza gahunda zose z’itorero. Igihe cyose inzugi z’urusengero zabaga zifunguye, yabaga ari mu rusengero. Uko igihe cyagiye gihita, yagiye agirwa umuyobozi w’amatsinda amwe n’amwe ndetse aba n’umwarimu.
Yazanye abantu benshi kuri Kristo, nyamara umunsi umwe ahura n’ikigeragezo… anyura n’ibihe bibi. Ibihe bibi byaje ku buzima bwe, ariko aho guhanga amaso Imana ahubwo arabyirengera. Yahagaritse gusubira mu rusengero, buhoro buhoro aza kwisanga amezi abaye 3 atajyayo. Ubwo isnhingano zose yari afite mu rusengero arazihagaritse!
Yiyumvisemo ko hari icyo agomba gukora ngo ahindure, ariko akomeza kuzarira. Nyuma y’aho ni bwo ku kazi bamupangiye urugendo na bagenzi be. Kuko rero bari abanyabyaha, bagenzi be bagiye mu kabari aho bari bacumbitse na we arabakurikira agira ngo arihagararaho ariko agezeyo afata icyemezo cyo gufata agacupa kamwe ngo yiyibagize ibibazo amaranye iminsi. Ntibyamushobokeye gufata kamwe, ahubwo yarakomeje asangira na bo n’ubwo yajyaga ababwiriza ngo bareke inzira zabo mbi.
Ibibazo yari afite byari ibihe? Uhereye igihe yarekeye kugendana n’Imana, urugo rwe rwaramunaniye n’abana be yari yaratoje inzira y’Imana batangira kwigomeka. Ubukungu bwe na bwo burahungabana. Asubiye mu rugo, yatangiye kujya mu kabari gusangira na bamwe mu baturanyi be. Aho ni ho yahuriye n’umugore atangira kujya aryamana na we rwihishwa. Yatangiye kujya yibetana na we igihe kinini kuruta icyo amarana n’umuryango we, ariko umugore we arabikeka… ndetse aza kumugwa gitumo. Ibi byazanye ibibazo bikomeye mu rugo rwe, ariko aho kugira ngo ahindukirire Imana akomeza kubyirengera ubwe.
Mu magambo make, uyu mugabo wahoze ari umukozi w’Imana ushikamye yahuye n’ikibazo gikomeye. Umugore we yafashe abana bose aragenda, amuta mu nzu atandukana na we atyo. Ubusinzi bwe bwatumye yirukanwa ku kazi, kandi kuko yari yariyandaritse bihagije ntiyabashaga kugira uwo yirukira. Yaje kwisanga asigaye wenyine, ashaririwe ndetse ari umutindi wo kubabarirwa. Nyuma yo kubihirwa, yabonye yuko nta wundi mwanzuro uretse kurangiza ubuzima bwe ni ko kwiyahura. Ni gute ibi byaba ku muntu wahoze akorera Imana, ari Umukristo w’umwizerwa mu itorero?
Ibibazo byaraje, ahi kugira ngo ahindukirire Imana ahubwo ayivaho. Ku iherezo, umugore we yasigaye ari umupfakazi n’abana basigara ari imfubyi. Ababyeyo be na bo babuze umwana, ndetse n’abantu benshi babura incuti!
Mbese wigeze uhura n’ibibazo ufata umwanzuro mubi? Wigeze gutera Imana umugongo ujya mu gihugu cy’ibyaha? Ujya ubona yuko urimo kujyana umuryango wawe mu byago n’ingaruka zikomeye ziwutegereje? Wari uzi yuko ushobora kugira icyo ukora uyu munsi? Ushobora kuva mu gihugu wahungiyemo nonaha, ukagaruka mu “nzu y’ishimwe”.
Tekereza uramutse upfiriye mu byaha byawe… wazababazwa iteka ryose. Niba warateye Imana umugongo, uzahura n’igihano cy’Imana. Guhitamo ibyaha kuzana ingaruka zikomeye… ariko hari icyo wakora!
Garukira Yesu nonaha!
Kanda hano usome igice cya 1:


text:
MINISPOC yateguye icyumweru cyo kwishimira uburyohe bw’umuco
Mu gihe Minisiteri y’umuco na Siporo irimo gutegura icyumweru cy’umuco ku nshuro ya Kabiri kizatangira tariki 19 Ugushyingo 2012, irahamagarira urubyiruko kwifatanya n’abandi banyarwanda mu bikorwa biteganijwe muri iki cyumweru kuko bizabafasha kugaruka ku isoko y’umuco.
Iki cyumweru cy’umuco cyahawe insanganyamatsiko igira iti “Umuco isoko y’iterambere”, giteganyijwemo ibikorwa binyuranye MINISPOC yemeza ko bizafasha Abanyarwanda kwishimira ibyiza by’umuco wabo ariko babashe no kwiga byinshi (...)
Mu gihe Minisiteri y’umuco na Siporo irimo gutegura icyumweru cy’umuco ku nshuro ya Kabiri kizatangira tariki 19 Ugushyingo 2012, irahamagarira urubyiruko kwifatanya n’abandi banyarwanda mu bikorwa biteganijwe muri iki cyumweru kuko bizabafasha kugaruka ku isoko y’umuco.
Iki cyumweru cy’umuco cyahawe insanganyamatsiko igira iti “Umuco isoko y’iterambere”, giteganyijwemo ibikorwa binyuranye MINISPOC yemeza ko bizafasha Abanyarwanda kwishimira ibyiza by’umuco wabo ariko babashe no kwiga byinshi biwerekeyeho.
Muri byo harimo imurikabikorwa rizamara iminsi ine rizaba ririmo abarimu n’abandi bantu basobanukiwe neza ibijyanye n’umuco nko kuvuza ingoma, guhamiriza no gucinya akadiho, gukina igisoro, kuboha uduseke n’ibindi byinshi bazajya bigisha buri umwe wese ushaka kwiga, n’ibiganiro bizaca mu bitangazamakuru bitandukanye.
Minisitiri w’umuco na Siporo Mitali Protais ati “Umuco ni imwe mu nkingi igihugu cyacu cyubakiyeho, umuco ushobora kwinjiza ibyiza byo mu mico y’ahandi ariko turakangurira Abanyarwanda ngo hatabaho kwirara, tugomba kuwurinda ibyo byose byawanduza.”
Akomeza avuga ko abantu muri iki gihe babonera ikibazo cy’umuco mu kwambara nabi no kwiyandarika muri rusange nyamara hari n’izindi ndangagaciro zarangaga urubyiruko rwa kera, nko kuba wahagurukira umuntu mukuru, kutareba umuntu mukuru mu kanwa, n’ibindi usanga bigenda bicika, ahanini biturutse ku burangare bw’ababyeyi batagifata umwanya uhagije wo gukurikirana abana babo iyo baba baragiye ku mashuri yaba mu Ntara cyangwa hanze y’igihugu, no kuba kuri ubu nta mubyeyi ugipfa guhana umwana we cyangwa uw’umuturanyi.
Mu nama MINISPOC yagiranye n’abanyamakuru batangaza inkuru zerekeranye n’umuco, Minisitiri Mitali yatangaje ko bateganya kugirana ibiganiro n’abayobozi b’ibitangazamakuru bitandukanye kuko ngo byagaragaye ko bimwe mu bikorwa bitwanduriza umuco, biturutse mu mico y’ahandi akenshi byinjirira bitangazamakuru.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nongeye kubasuhuza mu izina rya Yesu Kristo kandi mbahaye ikaze muri uyu mwanya mwiza wo kuganira ijambo ry’Imana!! Muri uyu mwanya ndifuza ko tuganira ku nteruro ivuga ngo ‘’Kurinda ubuhamya’’
Ubu hamya buturuka mu mateka y’ibyabaye ku muntu. Ibi bishobora kuba byiza cyangwa bibi, ariko byose byitwa ubuhamya. Muri iki gihe ujya kumva ukumva umuntu ati aho gukizwa nka runaka, nabireka. Abandi bati ‘’ abakozi b’Imana b’iki gihe, abaririmbyi b’iki gihe, abavugabutumwa b’iki gihe, amadini y’iki gihe!’’ Mbese abantu bose n’ab’iki gihe!! Hari nabo byacanze bagatekereza ko Imana yahindutse kubera ibyo babona, ariko reka nkwibutse ko uretse no guhinduka nta n’agacu kabyo, nta gahunda yabyo ifite. Ejo hashize, uyu munsi n’ejo hazaza ntihinduka, ntikura, ntisaza, ntifite icyayihindura na kimwe.
Ibi bintu byose byanteye kwibaza ubuhamya bwacu nk’abakristo ni ubuhe hanze aha?
Reka dusome ijambo ry’Imana: ‘’bayihimbaza ku bw’ubuhamya bw’uyu murimo mwitangiye, mukemera kugandukira ubutumwa bwiza bwa Kristo, mukagira ubuntu bwinshi bwo kubafasha no gufasha abandi bose.’’ 2 Abakorinto 9:13
Tutagiye muri byinshi uyu ni Pawulo uvuga yandikira ab’I Korinto, wenda uwabona akanya akayasoma azasanga hejuru, aho arimo atangira atanga ubuhamya, anabateguza kubugumaho. Mu yandi magambo Pawulo yabaratiraga Abanyamakedoniya, akavuga ukuntu bagira Ubuntu, bakorana umutima ukunze, mbese ageraho avuga ngo yizeye ko uko kwirata kwe kutazapfa ubusa.
Hari umuntu wigeze kumbwira ngo ‘’aho kwica amateka ye yakwica amategeko kuko n’ubundi yo asanzwe ahinduka’’. Ibi bivuze ngo iyo ukoze ikintu kibi ku musozi utuyeho uri umukristo, ni amateka mabi ( ntawe ukosora amateka, iyo uyanditse no Editing pe!) ugasiga ubuhamya bubi, uba utengushye Yesu! Byamugora kukwirata nk’uko Imana yirase Yobu, cyangwa nk’uko Pawulo yirase bariya twasomye haruguru.
Hari ibintu byinshi bitugeraho ukabona bigiye kukwambura ubuhamya bwiza, ariko komera burya ngo ibiturwanya bizarangira, ariko kandi ngo nibitanarangira twe tuzabisiga cyane ko iminsi dufite ino aha si myinshi cyane. Bibiliya iravuga ngo nugamburura mu makuba gukomera kwawe kuba kubaye ubusa ( Imigani 24:10)
Nubona uri umukristo ukabona umuntu udakijijwe arakubajije ngo Huum namwe se ibi murabikora?? Nawe se ibi urabyambara warangiza ukajya ku ruhimbi?? yego ko iyo mvugo se namwe murayivuga? Aka se namwe musomaho? aha se namwe murahaza? Mbese iyo unaniwe kurinda ubuhamya satani akakurondora, ujye umenya ko utatiye igihango, kuko abadakijijwe naho babikora, bazi ko ari bibi, niyo ubafashije babona uri ahantu hatari ahawe!!
Mu kazi, ushobora kwibeshya ukibana (kwiba) n’umuntu utazi Yesu, ariko reka nkuburire azakuvamo kuko arabizi ko si ibintu byawe.
Ubuhamya waburinda urya, unywa, wicaye, ureba, wambaye, ugenda, uvuga, mu kazi, ku mukozi wo mu rugo ukoresha,…. N’ahandi henshi kuko kuba umukristo si ibyo tuvuga, ni uburyo tubaho. Gukiranuka ni uguhinduka ugasa na Yesu.
Reka nsoze ninginga umuntu wese kurinda ubuhamya, ukagira ububasha gutera abatazi Yesu kumumenya, kandi ugaharanira gusiga inkuru nziza aho uvuye hose, amateka yawe akamamaze uwo ukorera, utiriwe uvuga. Imana iguhe umugisha mu izina rya Yesu, Amen.


text:
Ubuhamya : Uko Kristo yankijije kwikinisha
Uwo twise X kuko atashimyeko amazina ye atangazwa yaduhaye ubuhamya uko Imana yamukijije icyaha cyo kwikinisha kurikira ubuhamya.
Uko natangiye kwikinisha.
Mu mwaka wa 2011 niga mu mwaka wa gatanu wisumbuye narebaga amashusho y’urukozasoni cyane. Narinsanzwe nyareba ariko byarushijeho icyo gihe. Uko narebaga ayo mashusho yatumaga ngira irari ry’ubusambanyi ryinshi muri jye. Maze ndagenda nonekara mu mutwe cyane maze ibyo ntekereza byose nkabitekerereza mu irari ry’ubusambanyi. Nareberaga umukobwa wese mu irari ry’ubusambanyi. Naje kwibuka umuhungu twiganye muri tronc commun wikinishaga dore ko twararanaga kandi yabikoraga mureba, ntakindi natangiye kwigana uko yabigenzaga. Ntangira ubwo kwikinisha niga mu mwaka wa gatanu ndinda ndangiza amashuri yisumbuye. Narimaze kubatwa nabyo kuko nkinishaga inshuro zitari munsi y’eshatu ku munsi.
Nikinishaga aho ngeze hose, munzira ngenda iyo nabaga numvise binjemo najyaga mu gihuru cyangwa nkajya muri toilet, nikishaga ngiye kuryama cyangwa nicuye nijoro cyangwa mbyutse mu gitondo.Ubwo natangiye kumva kwikinisha ari ikibazo ntangira kugerageza kubireka ariko biranga.
Naje kujya kwiga kaminuza mu mwaka w’amashuri 2013-2014 nkomeza muri jye kumva nabireka ariko bikanga. Aho kugirango mbireke byaje kwiyongera kuko najyaga kuri internet dore ko twabaga dukoresha wireless ya kaminuza, nijoro abantu bamara kugabanuka cyangwa nkaba nagiye ahantu hatari abantu benshi ubwo nkangira kwirebera pornography,nkikinisha inshuro zitabarika ijoro ryose nkataha bwenda gucya cyangwa bukankeraho cyane cyane iyo twabaga tutari bwige cyangwa ari muri weekend. mbibutse ko ibyo byose nakoraga najyaga gusenga kucyumweru nubwo bitari cyane ariko najyagayo. Kuva umunsi natangiriyeho kwikinisha mu mutima wange nahoranaga intimba nagahinda, numvaga narihebye ntabyiringiro mfite ndababwiza ukuri numvaga nakiyahura ariko nkibuka ko kwiyahura ari icyaha kitababarirwa.
Numvaga ntakintu ntinya murijye,umujinya warambase noneho byiyongeragaho ingorane zindi nahuraga nazo mubuzima noneho nkumva kubaho ntacyo bimariye,ubwo nkajya kuri internet kwisomera inkuru z’ubusambanyi. Kwikinisha byari nkikiyobyabwenge kuri jye.
UKO KRISTO YANKIJIJE.
Mu kwezi kwa gatanu 2014 natangiye kureka aho nasengeraga, ntangira kujya aho abanyeshuri babapantikoti biga muri kaminuza(CEP) basengeraga kuko ariho hari hafi. Umunsi umwe umuvugabutumwa arigisha, amaze kwigisha asaba abashaka ko babasengera bakihana. Ubwo ndahaguruka kubera ukuntu numvaga ndemerewe n’ibyaha. baradusengera ndihana ,ubwo ntangira urugamba rwo kubireka. Natangiye kubireka icyo gihe hari mukwezi kwagatanu. Ubwo mukwagatandatu tujya mubiruhuko.
Nageze mubiruhuko ingeso irabyuka nongera kujya nikinisha ariko kukigereranyo gito atari nka mbere. Tugarutse ku ishuri mu kwezi kwa cyenda ntangira bushya kongera kubireka hagati aho nigaga inyigisho zumubatizo. Twaje gukora amasengesho y’iminsi 2 haza umwigisha ku isomo ryo gusana inkike zasenyutse kubera ibyaha. Ubwo navuye aho numva sinigeze nkizwa kandi byari byo koko. Narebye umuntu twasengana ari umubwiriza butumwa musaba ko twaganira aremera. Twaraganiriye mubwira icyo cyaha cyari cyarabaye karande muri jye hari nibindi ntari narihannye aransengera numva noneho ndakeye ku mutima. Iyo watuye ibyaha ntaburyarya kandi wumva ushaka kureka ibyo byaha Imana ikwambika imbaraga zo kunesha ibyo ni ukuri kose. Mu kwezi kwa kabiri kuri 14 /2015 narabatijwe ubu ndi umukristo ushima Imana.
Kuva uwo munsi hashize umwaka urenga. ubu nacitse ku kwikinisha kandi mpora nsenga cyane ngo Imana ikomeze kundengera kuva uwo munsi Imana yankuye mu bubata bwo kwikinisha Imana impa imbaraga kuburyo ubu nabikize neza kandi Imana yampaye imbaraga rwose. Nkuko imodoka iyo ihuye nindi itabasha guhindukira ngo irebe iyo bibisikanye ibyo itwaye,niko nange ntagomba guhindukira ndeba umukobwa duhuye, ngo ndareba uko yambaye cyangwa ibindi.
INAMA KU MUNTU WABASWE NO KWIKINISHA
Kwikinisha ni icyaha kibi cyane kandi kigira ingaruka nyinshi. Kandi iyo wabiretse ukagira integenke ho gato ushobora kubisubiramo,bigusaba kuba maso. Niba warabaye imbata yo kwikinisha kugirango ubireke, izi
nama zagufasha kubireka.
1. Kumva ko kwikinisha ari icyaha kandi ko Imana yanga icyaha.
Ijambo ry’Imana muri Yesaya 1:5-6” niki gitumye mushaka kugumya gukubitwa muzira gukabya ubugome ? umutwe wose urarwaye, umutima wose urarabye, uhereye mu bworo by’ikirenge ukageza mu mutwe nta hazima,ahubwo ni inguma n’imibyimba n’ibisebe binuka,bitigeze gukandwa cyangwa cyangwa gupfukwa, nta n’ubwo byabobejwe n’amavuta” havuga neza ukuntu Imana ibona abanyabyaha. Iyo utarumva ko ikintu ari cyaha kandi kigira ingaruka,ntago wagira ishyaka ryo kukireka.
2. Kwihana ugasaba imbaraga Imana.
Kwemera ko uri umunyabyaha imbere y’Imana ukabyatura, bituma Imana ikubabarira kandi ikakwambika imbaraga kuko uba umennye amabanga ya satani kandi ntamabanga tugomba kubikira satani kuko sinshuti yacu kandi ntanicyo dupfana ibye ni ukudushuka ngo tuzarimbukane nawe. Ijambo ry’Imana muri Ezekiyeri 36:25-27 rigira riti:nzabanyanyigizamo amazi meza,maze muzatungana,mbakureho imyanda yanyu yose n’ibigirwamana byanyu byose. Nzabaha n’umutima mushya, nzabakuremo umutima ukomeye nk’ibuye,mbashyiremo umutima woroshye.
Kandi nzabashyiramo umwuka wanjye, ntume mugendera mu mateka yanjye,mugakomeza n’amategeko yanjye, mukayasohoza.
3. Kwirinda inzira zagukururira irari rw’ubusambanyi.
Ugomba gusenga ubudasiba kandi ukurinda ibyagusubiza kwikinisha. Niba wasomaga inkuru z’ubusambanyi ukazireka cyangwa amashusho warebaga ajyenye nubusambanyi ukayareka kandi ukayahungira kure. Ijambo ry’Imana muri Yakobo 1:15 rivuga riti nuko iryo rari riratwita rikabyara ibyaha, ibyaha nabyo bimaze gukura bikabyara urupfu.
4. Gusoma ijambo ry’Imana.
Igihe uri wenyine ntacyo ukora soma ijambo ry’imana kuko iyo uri wenyine nibwo satani agushuka. Iyo usomye ijambo ry’Imana bikongerera imbaraga mu gakiza. Igihe uri kuri internet washaka ubuhamya bw’ukuntu abantu bamwe bamwe bakijijwe cyangwa ukumva ibyisho by’ijambo ry’Imana.
Ibi byose byaramfashije cyane mukureka kwikinisha. Ikindi muri wowe ugomba guhora utekereza ko iyo waretse ikintu nyuma ukagisubiramo biba ari nk’imbwa isubiye mubirutsi byayo 2Petero 2:20-22 havuga hati”niba kumenya neza Yesu Kristo umwami wacu n’umukiza kwarabateye guhunga, bakava mu by’isi byonona maze bakongera kubyiziringamo bikabanesha ibyanyuma byabo biba birushije ibyambere kuba bibi.
Icyajyaga kubabera cyiza, iyaba batigeze bamenya inzira yo gukiranuka,biruta ko basubira inyuma bamaze kuyimenya, bakareka itegeko ryera bahawe. Ibyasohoyeho niby’uyu mugani w’ukuri ngo mbwa yasubiye kubirutsi byayo kandi ngo ingurube yuhagiwe isubiye kwigaragura mubyondo.” Ikindi nabonye nuko iyo watuye intege nke zawe ku Mana ntaburyarya ukajya uhora ubisengera Imana iguha kunesha. Nguko uko nakize kwikinisha kubw’ubuntu Imana yangiriye.


text:
Ndengabaganizi Ephrem, Umuhinzi wa kawa wabigize umwuga wo mu karere ka Ngoma, arasaba gufashwa nyuma yuko ikawa yari yarahinze mu kagari ka Mvumba, umurenge wa Murama, ku buso bwa hegitari 5 zifashwe n’inkongi y’umuriro zigatokombera.
Mu kiganiro n’Imvaho Nshya Ndengabaganizi yatangaje ko kuri uyu wa Gatandatu mu masaha y’isaa yine, ubwo yari mu muganda ari bwo yahamagawe kuri telefoni abwirwa ko ikawa yahinze mu mwaka wa 2012, kuri ubu zari zigize igihe cyo kwera neza, zafashwe n’inkongi y’umuriro.
Mu kuhagera yasanze abaturage bari mu muganda hafi y’aho, bagerageza kuzimya ariko umuriro wari mwinshi ubarusha ingufu kugeza ubwo hegitari 5 zariho ibiti bya kawa 12,500, zihiye zigatokombera.
Ndengangabaganizi avuga ko atewe igihombo gikomeye n’iyi nkongi y’umuriro kuko yari yarashoyemo amafaranga menshi yiteze kubona umusaruro mwinshi.
Yagize ati “Ni igihombo kuri njye no ku gihugu, kuko kugira ngo ikawa igera aha bisaba nibura amafaranga 3000 ku giti kimwe, ni nabwo nari ngiye kubona umusaruro uhagije ku buryo nta kibazo cy’amafaranga nari mfite.Birababaje ko abantu bari gukora ibi bintu, mu gihe twakagombye kongera iby’igihugu cyohereza mu mahanga aho kubyangiriza.”
Uyu muhinzi wa kawa wabigize umwuga, wari usanzwe afite ibiti bya kawa bisaga ibihumbi 50, biri ku buso busaga hegitari 20 mu karere ka Ngoma, avuga ko aho izi kawa zahiye ziri abona nta kindi yahahinga uretse kongera kuzihasubiza, gusa ngo ubushobozi bwe kuri ubu buragerwa ku mashyi.
Aha, niho ahera asaba ko habonetse uwamutera inkunga yakongera akahasubiza ikawa.
Yagize ati “Ni uko ubushobozi numva bugarukiye aha, nta kindi kintu numva nagombye kuhahinga uretse ikawa, ngize nk’abantera inkunga, nakongera nkahasubiza kawa, ariko ubu kuvuga ngo ku giti cyanjye nabishobora ntabwo byaba byoroshye.”
Ikawa za Ndengabaganizi zatokombeye, si we gusa ugaragaza ko zimuteye igihombo kuko abaturage baturiye aho zari zihinze nabo bari mu maganya kuko ngo zabafashaga kubona amafaranga n’uburyo bwo kubaho kuko bazibonagamo akazi kadahagarara.
Mukankwaya Agnès uri mu kigero cy’imyaka 60 yagize ati “Izi kawa zari zidutunze, zadufashaga cyane twabonagamo akazi mu gusasira, kufira no gusarura, tukabasha guhaha, tukishyura mituweli…
Twagize agahinda gakomeye, umuriro twagiye kubona uzamutse epfo iyi muri Kibaya, twawikanze watugezemo, twarazimije biba iby’ubusa kandi twari benshi pe, ariko kugira ibyo turokora biba iby’ubusa.”
Gatarayiha Célestin, Umuyobozi ushinzwe ishami rya kawa mu kigo cy’igihugu gishinzwe ibikomoka ku bihinzi byoherezwa mu mahanga (NAEB), kuwa mbere yageze ahari uyu murima wa kawa wahiye, avuga ko ari ibintu bibabaje cyane, anagaragaza ko igihombo kitari ku muhinzi gusa ahubwo ngo na NAEB babibonamo igihombo.
Avuga ko NAEB ishobora kureba uburyo bushoboka yakunganira Ndengabaganizi wahuye n’igihombo cyo gutwikirwa hegitari zigera kuri 5 za kawa.
Agira ati “Abahinzi ba kawa ni abafatanyabikorwa bakomeye, hari ubufasha butandukanye n’ubundi bagenda babona, ku buryo na nyuma y’ibi ngibi ubuyobozi bwa NAEB bushobora kubitekerezaho bukareba icyo bushobora kubikoraho.”
Izi kawa zafashwe n’inkongi y’umuriro nta bwinshingizi zari zifite kandi kugeza ubu n’uwatwitse ntaramenyekana.
Abaturage basaba inzego za Leta gukurikirana zikareba abantu bagira uruhare mu gutwika imisozi bagafatwa, bagahanwa hakurikijwe amategeko.
Mu karere ka Ngoma muri iyi mpeshyi hakomeje kugaragara inkongi nyinshi z’umuriro zibasira imisozi, zikanangiriza ibidukikije bimwe birimo amashyamba, imyaka y’abaturage n’ibindi.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Rwanda : ubuhanuzi butiza umwanzi umurindi bwimishije EPEMR ibyangombwa by’agateganyo !
[Ndlr : Kugira imyitwarire iboneye imbere y’ubutegetsi bwo mu Rwanda muri iki gihe biragoye. Abanyarwanda bibagiwe ibitekerezo bya politiki bahitamo guceceka, ababishoboye biyeguriye amasengesho, ubuzima bwabo babushyira ku Mana ariko iyo myitwarire yo gusenga nayo itangiye gukemangwa mu Rwanda! Urwo rwicyekwe nirwo rwatumye mu Rwanda bashyiraho amategeko akaze yo guhana abantu basakuza ngo bari gusenga ariko kugira ngo gucecesha abasenga bigire ingufu byabaye ngombwa ko abayobozi b’ibanze bashyiraho amarondo yo kumviriza abasenga muri gahunda yo kurwanya urusaku ! Kumenya abantu bari gusakuza ntibisaba irondo kuko aho uhagaze hose ubumva ahubwo iryo rondo rifite gahunda yo kumva icyo abasenga baba bavuga, noneho abavuga ubuhanuzi bagashinjwa icyaha cy’urusaku kuko ubuhanuzi butiza umwanzi umurindi !
Kuva mbere hose abategetsi b’u Rwanda bashatse gupfobya abantu basenga kugeza ubwo batangiye gukwirakwiza muri rubanda ko abantu basenga ari abarwayi bo mu mutwe ! Aho ibintu bigeze ni uko abanyarwanda ubu batangiye kubura uko bifata imbere y’ubutegetsi bwa FPR buri kurwana n’ibiti n’amabuye ngo bucecekeshe abaturage ariko ikimaze kugaragara cyo ni uko no guceceka nako kwahindutse icyaha! Ibi byagaragaye mu rukiko aho barega abasilikare bakuru mu Rwanda, Colonel Tom Byabagamba na Géneral Frank Rusagara ngo ko bongoreye inshuti zabo amagambo avuga nabi ubutegetsi! Ibi bikaba bigaragaza ko mu Rwanda umuntu wese aba yiteguye ko ashobora kwinjizwa gereza cyangwa akicwa azize gushinjwa ko yaba yarongoreye umuntu amagambo avuga nabi ubutegetsi!
Niba gusenga bisabirwa uruhushya kandi bikaba bibujijwe guhanura ni ukuvuga ko mu minsi iri imbere mu Rwanda Bibiliya itazongera gusomwa kuko yuzuyemo ubuhanuzi! None se ubu abanyarwanda bagomba kwifata bate? Gusenga ni icyaha, kuvuga buhoro ni icyaha, kuvuga cyane ni icyaha ! Mbese aho abanyarwanda ntibaba binjiye muri bya bihe byavuzwe byo gupfana agahiri n’agahinda ? Hasi aha turabona urugero rufatika rw’inkuru y’itorero rizima rya EPEMR ubutegetsi bwo mu Rwanda bwahinduye umwanzi w’igihugu udashobora kubona ibyangombwa kubera urwicyekwe gusa !]
Ikigo cy’igihugu cy’Imiyoborere (RGB) cyandikiye idini rya EPEMR (Eglise de Pentecôte Emmanuel au Rwanda) ryashinzwe n’abiyomoye kuri ADEPR ibaruwa irihakanira guhabwa icyangombwa cy’agateganyo. Ibaruwa RGB yandikiye EPMR igaragaza ko nyuma y’ibaruwa iri dini ryanditse kuwa 13 Kamena 2014 risaba icyemezo cy’agateganyo cy’iyandikwa, hari ibyo ryasabwe gukosora ariko ntiryabikora.
Umuyobozi wa RGB, Prof Shyaka Anastase, yanditse avuga ko ashingiye ku ngingo ya 19 n’ iya 27 by’itegeko rigenga imitunganyirize n’imikorere y’imiryango ishingiye ku idini, Ikigo gishinzwe imiyoborere myiza cyasanze EPEMR itujuje ibiteganywa n’ amategeko, afata umwanzuro wo kutayiha icyemezo cy’agateganyo cy’iyandikwa yasabye. Mu gushaka kumenya byimbitse impamvu ubusabe bw’iritorero rishya butemewe, Jean Baptiste Hategekimana ushinzwe ihererekanyamakuru muri RGB yatangarije IGIHE ko impamvu nyamukuru ari ebyiri: Kuba hari ibyo basabwe gukosora ntibabikore, kandi bamwe mu bayobozi basabiwe kuriyobora bakaba bafite imiziro.
Twifuje kumenya byinshi ku miziro bafite n’ibyo batabashije kuzuza, Hategekimana atubwira ko bene byo babizi neza, ariko bo ntitwabasha kuvugana nabo. EPEMR yatangiye gukora iri mu mutaka w’Ihuriro ry’Amatorero ya Gikirisitu avuga ubutumwa bwiza bwa Yesu Kirisitu mu Rwanda (MPCR).
Muri mpera za Mata uyu mwaka, Umuyobozi wa MPCR, Ndayisenga Eraste, yasobauye ko bafashije EPMR gutangira gukora nk’uko byemewe n’amategeko ashyiraho iri huriro. Mu gutangira kwigenga, EPEMR isabwa kubanza kuzuza ibyangombwa bya RGB.
Nubwo uko amadini avuka umunsi ku wundi aba agaragaza ko ari ukwagura “umurimo w’Imana”, ntihabura kuvugwamo amatiku. Mu Ntangiriro z’uku kwezi, bamwe mu bari bashinzwe imirimo y’ubuyobozi muri EPMR batangaje ko bitandukanyije n’iryo dini barishinja ibyaha bikomeye birimo ivanguramoko, ubuhanuzi butiza umwanzi umurindi n’ibindi. Ibyo byaha ariko Pasiteri Gasarasi Samson washinze iri dini abitera utwatsi. Iryo tangazo ryari ryasinywe n’abantu umunani, ariko batatu baza kuvuga ko imikono atari yabo.
Mu iturufu EPEMR yazanye, ntiyemera imyenda yambika abantu ubusa ariko ikemerera igistinagore kunyereza imisantsi ku babishaka, kandi abagore bashobora kuba Abapasiteri.
Source : Igihe.com


text:
ven.
03
févr.
2012
ISOMO RYA MBERE
Igitabo cya mbere cy’Abami (1Bami 8,1-7.9-13)
Muri iyo minsi, 1umwami Salomoni akoranyiriza iruhande rwe i Yeruzalemu abakuru ba Israheli, abatware b’imiryango n’ibikomangoma byo mu mazu y’Abayisraheli, kugira ngo bazamure Ubushyinguro bw’Isezerano ry’Uhoraho, babuvanye mu Murwa wa Dawudi, ari wo Siyoni. 2Abantu bose ba Israheli bateranira aho umwami Salomoni ari mu munsi mukuru, ubwo hari mu kwezi kwa Etanimu, ari ko kwa karindwi. 3Abakuru ba Israheli bamaze kuhagera, abaherezabitambo baheka Ubushyinguro. 4Bazamura Ubushyinguro bw’lsezerano ry’Uhoraho, lhema ry’ibonaniro n’ibindi bintu byose byeguriwe Imana byo mu ihema – abaherezabitambo n’abalevi nibo babizamuraga. – 5Umwami Salomoni n’ikoraniro ryose rya Israheli rimukikije imbere y’lJbushyinguro, batura ibitambo by’amatungo magufi n’amaremare adasbobora kubarwa no kurondorwa kubera ubwinshi bwayo.
6 Abaherezabitambo bajyana Ubushyinguro bw’lsezerano ry’Uhoraho mu mwanya bwagenewe, mu cvumba gitagatifu rwose cy’Ingoro, ari ho hantu heguriwe Imana, mu nsi y’amababa y’abakerubimu. 7Koko rero, abakerubimu bari barambuye amababa yabo hejuru y’Ubushyinguro, agatwikira Ubushyingu bw’imijishi yabwo. 9Nta kintu kiri muri ubwo Bushyinguro, uretse ibisate bibiri by’amabuye Musa yashyizemo ari i Horebu, igihe Uhoraho yagiranaga Isezerano n’Abayisraheli bava mu Misiri. 10 Abaherezabitambo bamaze gusohoka bavuye mu cyumba gitagatifu, igihu cyuzura Ingoro y’Uhoraho, 11 ubwo abaherezabitambo ntibashobora guhagarara mu Ngoro y’Uhoraho yari yuzuyemo ikuzo ry’Uhoraho. 12Nuko Salomoni aravuga ati « Uhoraho, wiyemeje gutura mu gihu kibuditse!13Dore nakubakiye inzu ihebuje, aho uzatura iteka ryose !»
ZABURI (Zab 132 (131), 1a.2b.4a.5a, 7-8,9-10
Inyik/Haguruka, Uhuraho, maze uze mu buruhukiro bwawe!
Uhoraho, ibuka Dawudi,
wibuke isezerano yagiriye Nyir’ububasha wa Yakobo ati
“Nta bwo nzareka ngo amaso yanjve ahumirize,
ntarabonera Uhoraho ikibanza”.
Nimuhogi twinjire aho atuye,
dupfukame imbere y’umusego w’ibirenge bye ,
Haguruka, Uhoraho, uze mu buruhukiro wawe,
wowe n’Ubushyinguro bw’ububasha bwawe!
Abaherezabitambo bawe nibambare ubutungane,
maze abayoboke bawe bavuze impundu.
Girira umugaragu wawe Dawudi,
woye gutererana umwami wisigiye amavuta.
IBANGONDIRIMBO RIBANZIRIZA IVANJILI ( Mt4,23)
Alleluya Alleluya.
Yezu yatangazaga Inkuru Nziza,
Kandi agakiza icyitwa indwara n’ubumuga cyose muri
Rubanda.
Alleluya.
IVANJILI
+Mariko (Mk 6, 53-56)
Muri icyo gihe, Yezu n’abigishwa be 53bamaze kwambuka, bagera i Genezareti maze bashyikira ku nkombe. 54Bakiva mu bwato abantu baramumenya, 55nuko bazenguruka ako karere kose, maze batangira kumuzanira abarwayi mu ngobyi, aho bumvaga yageze hose. 56N’aho Yezu yinjiraga hose, ari mu nsisiro, mu migi no mu midugudu, bashyiraga abarwayi ku kibuga, maze bakamusaba ngo abareke bakore ku ncunda z’umwambaro we. Nuko abamukozeho bose bagakira.


text:
Nyamasheke: Abaturage barasabwa kubyaza umusaruro amahirwe bafite bakikura mu bukene
Nyuma y’uko ubushakashatsi bwakozwe ku mibereho y’ingo ku nshuro ya gatatu bugaragaje ko 63,4% by’abaturage b’akarere ka Nyamasheke baba munsi y’umurongo Nyuma y’uko ubushakashatsi More...
Nyamasheke: Barasabwa gutanga raporo z’ibiza buri munsi muri Midimar
Abashinzwe imibereho myiza mu mirenge igize akarere ka Nyamasheke barasabwa kujya batanga raporo ku biza bigwirira imirenge bakoreramo buri munsi, ibi bikaba bizafasha minisiteri ishinzwe gukumira ibiza no gucyura More...
Gisagara: Umunsi w’abakozi ni igihe cyo gusuzuma imikorere
Abakozi b’akarere ka Gisagara bafashe bizihirije hamwe umunsi w’abakozi ndetse bahavana amasomo atandukanye harimo n’iry’uko uyu munsi wagakwiye kuba igihe cyiza cyo gusuzuma ibyavuye More...
Abayobozi b’Utugari badakora neza bahombya Rwamagana
Inteko y’Akarere ka Rwamagana yateranye kuwa 6 Mata uyu mwaka yikomye Abanyamabanga Nshingwabikorwa b’Utugari ivuga ko badakora neza akazi bahawe, bikaba bitera abantu byibura 40 kudakora akazi kabo More...
“Indimi z’amahanga tuzihe umwanya ariko ntizivangire ikinyarwanda†Celestin Kabahizi
Dukwiye guha indimi z’amahanga umwanya wazo ariko ntizikwiye kuvangira ikinyarwanda cyangwa ngo zigikomere kuko ni umutungo twisangiye nk’abanyarwanda. Ibi More...
Nyamasheke: Ubuzima bwa buri munsi ntawabutandukanya n’ubutabire-Kagoboka Nasasira
Tariki ya 17 werurwe 2012, mu karere ka Nyamasheke hizihirijwe umunsi mpuzamahanga wahariwe ubumenyi, ukaba warabereye mu karere ka Nyamasheke ku rwego rw’intara y’iburengerazuba. Uyu munsi wari witabiriwe More...
Kuba umunsi w’intwari wizihirijwe mu midugudu hari icyo bivuze ku baturage
Ntibyari bisanzwe ko umunsi w’intwari wizihirizwa mu Midugudu hirya no hino rwagati mu baturage. Kuba rero uyu munsi w’intwari wo mu mwaka wa 2012 wizihirijwe mu midugudu ngo hari icyo bivuze kuri More...
Amazi yabaye make muri Rwamagana, ni ukuyasaranganya kugeza mu 2013
Ubwo abatuye umujyi wa Rwamagana binubira ko basigaye babura amazi uko bayakeneye, akaboneka rimwe na rimwe, ubuyobozi bwa EWSA, Ikigo cy’u Rwanda gishinzwe gusakaza amazi n’amashanyarazi no kubungabunga More...
Amasambu agifite ibibazo ntatangirwa ibyemezo bya burundu
Ibyo byatangajwe na Mukagashugi Chantal, umukozi w’ikigo cy’igihugu cy’umutungo kamere, ishami ry’ubutaka, ubwo batangaga ibyemezo bya burundu by’ubutaka mu Karere ka Kamonyi. More...


text:
Nakora iki ngo ntunge ubugingo buzima?
Unesha nzamuha kwicarana nanjye ku ntebe y’ubwami nk’uko nanjye nanesheje nkicarana na Data kuntebe ye. Ibyahishuwe 3:21
Ndabaramukije mwese bakunzi bacu. Iri jambo umwuka w’Imana yarishyize ku mutima wanjye munyemerere tuganire uburyo twatunga ubugingo buzima.
Kugira ubugingo buzima birakorerwa ku ko Bibiliya niba ivuga ko hari unesha ni ukuvuga ko hariho n’uneshwa. Niba kandi hariho ubugingo buzima bivuze ko habaho n’ubugingo bupfuye, none twakora iki rero ngo tugire ubugingo buzima?
Kugira ngo ugire ubugingo buzima bisaba kuburwanirira kandi ukanesha, kurwanirira ubugingo ni ukubungabunga (protégé) cyangwa se gukuyakuya ubugingo kugirango budapfa. umurimo wo kurwanirira ubugingo nubwo utoroshye ariko kandi birashoboka niryo rembo Imana yashyizeho kugirango tububone. Tugomba kuburwanirira kuko n’ubusanzwe mu isi ntacyo umuntu abasha kugeraho atakivunikiye.
Kurwanirira ubugingo rero bidusaba ikintu kimwe gusa aricyo kunesha ibyaha. Kuko iyo tunesha ibyaha tuba turi kurwanirira ubugingo bwacu, bityo nicyo Imana yatuvuzeho kikaba kirarwaniriwe. Urumva rero ko iyo unesha ibyaha uba uri gukora imirimo ibiri ikomeye cyane( kurwanirira ubugingo+ kurwanirira icyo Imana yakuvuzeho).
Imana yohereza umwana wayo mu isi ngo atubere incungu kwarukugirango atubohore ku cyaha kandi amwohereza kwari kugirango arokore ubugingo bwa benshi, ibi tubisanga muri( Matayo20:28). Nk’uko iri jambo ribigaragaza incungu (Yesu) niyo mpano ikomeye kuruta izindi Imana yahaye mwene muntu, yatanze ubugingo bwe kugirango acungure ubwa benshi. Imana itugirire neza cyane. Kugira ubugingo buzima bisaba gutunga Kristo muri wowe, kuko Bibiliya iravuga ngo ufite uwo mwana niwe ufite ubugingo, udafite uwo mwana nta bugingo afite, 1 Yohana 5:12.
Nk’uko rero twabibonye hejuru ko icyaha gitera kunyagwa ubugingo kandi uretse nubugingo hari nindi migisha myinshi icyaha gituma tunyagwa kuko Imana ibabarira icyaha ariko burya ingaruka z’icyaha ziraza. Dufate urugero kuri Adam yakoze icyaha cyo gusuzugura Imana bituma atakaza ubuzima bwe butunganye nindi migisha yose yajyaniraga nabwo(|Itangiriro3:17-19).
Ibi byakagombye kuduha isomo ryo kwirinda icyaha kuko gituma dutakaza ubuzima butunganye nindi migisha myinshi. Ariko kandi nubwo turi mu isi dufashe igihe mu ntambara nkuko Pawulo yabivuze hari intwari zatubanjirije zanyuze mu mibabaro myinshi ,zihanganira iyo mibabaro ziracyadutegereje ngo tuzahembanywe.
Benedata bakundwa rero ntarindi banga ryo gutunga ubugingo buzima uretse kunesha icyaha, kandi ntiwakwineshereza keretse utunze uwanesheje muri wowe ari we Kristo. Imana iduhe imbaraga zinesha icyaha kugirango tuzagire iherezo ryiza, Amen.
MURAKOZE


text:
Yesu ashimwe,
Ndashima Imana ku uri izi nkuru, cg inyiginsho, maze iminsi numva inyiginsho z uyu mugabo si muzi ariko aravuga ukuri, ahari hari aba bona agakiza bo batarashiye aha hose yavuze cg badahuye n intambara, jye narahashiye ubu ndimo ndahosohoka.
Igitekerezo cyajye, byashoboka haro nabandi bigisha ba bamwumvuse, jye numva kujya umuntu agiye avuga uko ibintu biri, byafasha benshi. kuko hari benshi batekereza ko kubohorwa atari ibidatangirira mu mitima, dukiranuka kuri kimwe, kandi tukagira kuba abasenzi nyabyo. Jye nshima ubwira ngo nashiye ahakomeye ariko akabwira uko yegereye Imana, uko yiyirije, uko yahiduste mu buzima bwe, amajoro yaraye n ibitondo asenga. c’est vrai gushima Imana ni byiza. ariko iyomutubwiye uko mwasenze, bituma iyo natwe dusenze nyuma yuko umupasteur adusengera, iyo satani igenda nintagaruke cg ngo ukore ikindi kintu, plus tuyibuza mahoro muri twe, plus ni imizi yayo ivaho. Imana ihe umugisha uyu mukozi w Imana.
Ariko numva nfite ikibazo na mubaza niba yansubiza. Igihe yafashe cyo gusengera ibye byari bikiri mu mu munyago we byamugendekeye gute ? kuko twe uko dusenga niko haba intambara kandi n singe nziza byerekana ko amasengehso aba yagezeyo, we natubwire iyo Etape kuko aho yayisimbuste. kandi numvise inyinginsho ze, en tout cas afite impano.
igitekerezo na none, uwo mwigisha afite kwigisha muri we, Ese ntabwo yakwigisha Bible par internet , no kwishyura bikaba par internet, ariko Bible yose, atari igitabo kimwe, Ndimo kwiga bible najye ariko jyenyine. ariko ukuntu yigisha, numvise namukurikira. kuko arebe buri jambo; naburi personnage. Muzamumbarize. nibiba ngomba mu muhe e-mail yajye; Murakoze !
Niba hari ikintu kigerwaho bigoranye ni impinduka, mu...


text:
Babivuze kuri uyu wa 19 Nyakanga, ubwo bashyikirizwaga ibitabo bigaragaza serivisi bemerewe gutanga (Service charter), ibyo uyifuza yitwaza n’igihe ntarengwa igomba kuba yatangiwe.
Rukundo Aimé, uyobora Akagari ka Gahurura, avuga ko hari serivisi umuturage yazaga gusaba ariko uyimuha ntamenye inyito yayo.
Ngo byatumaga umuturage asiragira kuko yageraga ku murenge bakamutuma ibisabwa akazagira igihe cyo kubishaka no kubizana.
Rukundo ati “Iyo umuturage yasiragijwe aba ahawe serivisi mbi kandi rimwe na rimwe byaterwaga n’ubumenyi buke dufite, kandi n’umuturage na we atazi neza ibyo yifuza. Rwose twatangaga serivisi mbi ariko turabikosora.”
Abaturage, na bo bavuga ko akenshi bamenya ibyo basabwa kugira ngo bahabwe serivisi bifuza ari uko bageze mu buyobozi.
Ndagijimana Martin, wo mu Mudugudu wa Biryogo mu Kagari ka Rurenge, twamusanze ku biro by’umurenge yifuza icyemezo cy’amavuko cy’umwana.
Yemeza ko amaze icyumweru asaba iyi serivisi kubera kutamenya mbere ibisabwa ngo ayihabwe.
Agira ati “Ibyo nasabwaga nabimenyeye hano, cyakora barabimbwiye byirukankamo, ubu nzanye inyemezabwishyu ndizera ko ntahana icyemezo nshaka. Tubimenye mbere byadufasha, ntawamara icyumweru ashaka icyemezo.”
Bandora Emmanuel, Umukozi w’akarere ka Nyagatare ushinzwe Imiyoborere Myiza, avuga ko ibi bitabo bizafasha abaturage kubona serivisi nziza.
Ati “Iyo umuturage aboneye ku gihe icyo yifuza bituma abasha gukora indi mirimo imuteza imbere, yasiragizwa agasubira inyuma kuko ntacyo yikorera mu rugo.”
Bandora akomeza avuga ko bagiye gufotoza ibi bitabo, impapuro zikamanikwa ahahurira abantu benshi.
Ni ibitabo byateguwe n’Ikigo cy’Igihugu cy’Imiyoborere, RGB, gishingiye ku byemezo by’inama njyanama z’’uturere.


text:
Yesu yaje ku nyanja hari ubwato bwinshi, ariko Petero ni we wemeye kumuha ubwato ngo abwigishirizemo. Dufite abantu benshi mu isi, ariko abemeye kwakira Yesu nk’Umwami n’Umukiza w’ubugingo bwabo si bose ahubwo ni bake cyane. Kandi Yesu ahora abasaba ko yajya mu bwato bwabo, ariko bakanga (Ibyahishuwe 3:20).
Ikibabuza kumuha ikaze, ni uko mu bwato bwabo (imitima) harimo ibindi bazi ko bitabangikana na Yesu (Abagalatiya 5 :19-22, imirimo ya kamere), bigatuma Yesu abura umwanya muri bo. Yesu yaravuze ati ibiguruka bifite ibyari, ariko umwana w’umuntu ntagira aho arambika umusaya.
Burya abantu benshi ntibahaye umwanya Yesu, kuko Yesu iyo aje ahindura ibintu kuba bishya, ibidashoboka bigashoboka. Yesu wacu ntakunda akajagari, ibye birera kandi birakiranuka. Abandi bantu barashaka ibitangaza, ariko batarakira ukora ibitangaza ! Barashaka amahoro, ariko batarakira utanga amahoro. Mbese ubwato bwawe bwakiriye Yesu ? Niba se waramwakiriye, ibitarashobokaga muri wowe ubu birashoboka ?
Hari abandi bamuhaye ubwato, ariko bishwe no kuganya kuko Petero n’ubwo yamuhaye ubwato mwibuke ko yari yakesheje ijoro aroba ari nta cyo yafashe. Yari yifitiye ibibazo bimeze bityo. Hari abantu bakiriye Yesu, ariko baracyiganyira kandi yaravuze ngo « Ntimukiganyire ». Nkeka ko Yesu inyigisho yigishije Petero atigeze ayumva, kuko ngo yari arimo kwiyogereza inshundura hari abantu bari mu rusengero, ariko bafite ibibazo by’ibyo babuze nk’uko Petero yari yabuze amafi.
Yesu ntitwamwubahiye ibyo aduha. Twaje dushaka ko ahindura ubugingo bwacu, hanyuma ibindi bizakurikiraho. Yesu ni muzima, arakora, arahumuriza ! Banza umenye ko umufite mu bwato bwawe, umuhe agaciro hanyuma ibindi azabikora neza. Umenye ko Yesu ashobora byose, ntiwakwiganyira (Yesaya 61). Yaje kubohora imbohe, no gutangaza umwaka w’imbabazi.
Yesu yasabye Petero kuroba ku manywa, Petero ashatse yari kuburana kuko yari yaravukiye ku nyanja azi ko baroba nijoro gusa. Ariko arumvira. Abantu benshi bafite ibidashoboka bagendana, ariko Yesu ahindura ibidashoboka bikaba ibishoboka. Humura niba waramwakiriye mu bwato bwawe azagutangaza, ibidashobokera abantu ku Mana byose birashoboka.
Petero ati « N’aho bitashobokaga, ku bw’ijambo ryawe ndaroba ! » Dukore ibyo ijambo ridusaba gusa, tuzabona ibintu bihinduka. Mariya kuko yari azi imbaraga ziri muri Yesu, yabwiye abari mu bukwe ngo icyo ababwira cyose mugikore. Ikitubuza umugisha ni uko tudakora ibyo atubwiye, kuko nta jambo Imana ivuga ngo rihere.
Babikoze baroba ifi nyinshi ! Reka dukore ibyo adusaba, turebe ko ubuzima bwacu butazahinduka tugatangara. Bahamagara bagenzi babo ifi, zababanye nyinshi kugera ku musenyi. Yari amahirwe, kuko imigisha yari igiye kubica. Hari igihe tuzahamagara abandi, tukababwira ubuhanya Imana yatugiriye neza kuko twayumviye, tukavuga ibitangaza by’Imana.
Inyanja bari baburiyemo amafi ni yo bayaboneyemo, inshundura ni zazindi bakoresheje, ubwato bwari bwaje kare burimo ubusa ni bwo bwaje bwuzuye amafi. Ikigeretseho, barobye ku manywa (muri iyo nyanja n’ubu baracyaroba ku manywa ku bw’ ijambo rya Yesu yavuze uwo munsi). Iyicaye kuri ya ntebe iravuze ngo « Dore byose ndabihindura bishya ! »
Izahanagura amarira twarize «Yesaya 25 :8, Yesaya 43 : 18». Ibya kera ntimubyibuke, kuko dore ndabihindura bishya. None ubwo bigiye kwaduka, ntimuzabimenya ? Imana izaca inzira aho zitari. Izatembesha imigezi mu kidaturwa, Amen !
Pastor Desire Habyarimana


text:
ven.
07
oct.
2011
ISOMO RYA MBERE
Igitabo cy’Umuhanuzi Izayi (Iz 25, 6-9)
Kuri uwo munsi, 6Uhoraho azakorera amahanga yose umunsi mukuru kuri uyu musozi, abazimanire inyama z’ibinure, banywe divayi iryohereye, abahe inyama zoroshye na divayi imininnye neza. 7Azatanyagurira kuri uyu musozi umwenda wari ubambitse hejuru y’imiryango yose, n’igishura cyari cyoroshe amahanga yose. 8Azatsemba burundu icyitwa urupfu, Uhoraho Imana ahanagure amarira ku maso yose, avaneho ikimwaro cy’umuryango we mu gihugu cyose. Ibyo ni Uhoraho ubwe wabivuze. 9Uwo munsi bazavuga bati «Uhoraho ni we Mana yacu. Twaramwiringiye aratubohora, amizero yacu ari muri Uhoraho. Nitwishime tunezerwe, kuko aducungura.»
ZABURI (Zab 23 (22), 1-2a, 2b-3,4, 5, 6)
Inyik/ Nyagasani, tuzibanira nawe ubuziraherezo.
Uhoraho ni we mushumba wanjye,
Nta cyo nzabura !
Andagira mu rwuri rutoshye.
Anshora ku mariba y’amazi afutse,
maze akankomeza umutima.
Anyobora inzira y’ubutungane,
abigiriye kubahiriza izina rye.
N’aho nanyura mu manga yijimye,
nta cyankura umutima kuko uba uri kumwe nanjye,
inkoni yawe y’ubushumba intera ubugabo.
Imbere yanjye uhategura ameza,
abanzi banjye bareba,
ukansiga amavuta mu mutwe,
inkongoro yanjye ukayisendereza.
Koko ineza n’urukundo byawe biramperekeza,
mu gihe cyose nzaba nkiriho.
Nanjye rero nzaza niturire mu Ngoro y’Uhoraho,
abe ari ho nibera iminsi yose.
ISOMO RYA KABIRI
Ibaruwa Mutagatifu Pawulo Intumwa yandikiye Abanyafilipi (Fil 4, 12-14.19-20)
Bavandimwe, 12nzi kubaho ntunzwe na bike, nzi no kubaho muri byinshi. Muri byose buri gihe nitoje guhaga no gusonza, gukira no gukena. 13Nshobora byose muri Kristu untera imbaraga. 14Icyakora mwagize neza muntabara mu kaga. 19Kandi Imana yanjye, mu bukungahare n’ikuzo byayo, izabasenderezaho ingabire zayo mu byo mukeneye byose muri Kristu Yezu. 20Nihakuzwe Imana Umubyeyi wacu iteka ryose. Amen.
IBANGONDIRIMBO RIBANZIRIZA IVANJILI
Alleluya Alleluya.
Dore Pasika ya Nyagasani uganje mu muryango we :
Hahirwa abatumiwe mu birori by’isangira ryo mu Ngoma y’ijuru.
Alleluya.
IVANJILI
+ Matayo (Mt 22, 1-14)
Muri icyo gihe, 1Yezu yongera kubabwirira mu migani ati 2«Ingoma y’ijuru imeze nk’umwami wacyuje ubukwe bw’umuhungu we; 3agatuma abagaragu be guhamagara abatumiwe mu bukwe, ariko banga kuza. 4Nuko yongera gutuma abandi bagaragu, kugira ngo babwire abatumiwe bati ‘Dore nateguye amazimano; ibimasa byanjye n’amatungo yanjye y’imishishe byabazwe, byose byatunganye nimuze mu bukwe.’ 5Ariko bo ntibabyitaho barigendera, umwe mu murima we, undi mu bucuruzi bwe, 6maze abandi bafata abagaragu babagirira nabi, barabica. 7Umwami ararakara yohereza ingabo ze zirimbura abo babisha, kandi zitwika umugi wabo. 8Hanyuma abwira abagaragu be ati ‘Iby’ubukwe byateguwe, ariko abatumiwe ntibari babikwiye. 9Nimugende rero mu mayirabiri, mutumire mu bukwe abantu bose muhura.’ 10Abo bagaragu bakwira amayira bakoranya abo babonye bose, ari ababi, ari n’abeza, maze inzu y’ubukwe yuzura abatumirwa. 11Nuko umwami arinjira ngo arebe abari ku meza, maze ahabona umuntu utambaye iby’ubukwe. 12Aramubwira ati ‘Mugenzi wanjye, waje ute hano udafite umwambaro w’abakwe ?’ Undi araceceka. 13Nuko umwami abwira abahereza ati ‘Nimumubohe amaguru n’amaboko, mumujugunye hanze mu mwijima, aho azaririra kandi agahekenya amenyo.’ 14Koko hahamagarwa benshi, hagatorwa bake.»


text:
ven.
20
mai
2011
ISOMO RYA MBERE
Igitabo cy’Ibyakozwe n’Intumwa (Intu 6, 1-7)
1Muri iyo minsi, umubare w’abigishwa ukomeza kwiyongera ; nuko abavugaga ikigereki muri bo batangira kwinubira Abahebureyi, kuko abapfakazi babo batitabwagaho uko bikwiye mu igabura rya buri munsi. 2Nuko ba Cumi na babiri bahamagaza ikoraniro ry’abigishwa, barababwira bati “Ntibikwiye ko tureka ijambo ry’Imana ngo tujye mu byo kugabura. 3None rero bavandimwe, nimwishakemo abagabo barindwi b’inyangamugayo buzuye Roho Mutagatifu n’ubuhanga, maze tubashinge uwo murimo. 4Naho twebwe tuzagumya kwibanda ubudahwema ku isengesho, no ku murimo wo kwigisha ijambo ry’Imana.” 5Iyo nama ishimisha ikoraniro ryose ; batora Sitefano, umuntu wuzuye ukwemera na Roho Mutagatifu, batora na Filipo na Porokori, Nikanori na Timoni, Parumena na Nikola wo muri Antiyokiya wari umuyoboke w’idini ry’Abayahudi. 6Maze babashyira Intumwa ; zimaze kubasabira i zibaramburiraho ibiganza. 7Nuko ijambo ry’Imana rikomeza gukwira hose, umubare w’abigishwa urushaho kwiyongera i Yeruzalemu, ndetse n’abaherezabitambo benshi bayoboka ukwemera.
ZABURI (Zab 33 (32) 1.2b-3a, 4-5,18-19)
Inyik/ Uhoraho, ineza yawe iraduhoreho,
nk’uko amizero yacu agushingiyeho.
Ntungane, nimukomere amashyi Uhoraho !
Abantu b’umutima uboneye bakwiye kumusingiza.
Nimumucurangire inanga y’ imirya cumi,
Mumuririmbire indirimbo nshya.
Kuko ijambo ry’Uhoraho ari intagorama,
n’ibikorwa bye byose bikaba indahinyuka.
Akunda ubutungane n’ubutabera,
isi yuzuye ineza y’Uhoraho.
Uhoraho aragira abamwubaha,
Akita ku biringira impuhwe ze,
kugira ngo abakize urupfu,
anababesheho mu gihe cy’inzara.
ISOMO RYA KABIRI
Ibaruwa ya mbere ya Mutagatifu Petero Intumwa (1 Pet 2, 4-9)
Bavandimwe, 4nimwegere Nyagasani, ibuye nyabuzima ryajugunywe n’abantu, nyamara ari indobanure kandi rifite agaciro gakomeye mu maso y’Imana ; 5bityo namwe mube nk’amabuye mazima mwubakwemo ingoro ndengakamere, kugira ngo mube imbaga ntagatifu y’abaherezabitambo, mwitureho ibitambo ndengakamere bishimisha Imana ku bwa Yezu Kristu. 6Koko Ibyanditswe bivuga ngo «Dore nshyize muri Siyoni ibuye ry’insanganyarukuta, ibuye ry’indobanure kandi rifite agaciro gakomeye, maze uzaryishingikirizaho wese ntazakorwe n’ikimwaro.»
7Mwebwe rero abemera iryo kuzo ni iryanyu, naho ku batemera «ibuye ryajugunywe n’abubatsi ryahindutse ibuye ry’insanga nyarukuta, 8ariko kandi ribabera ibuye basitaraho n’urutare batembaho.» Barisitaraho kuko banze kwemera ijambo ry’lmana, kandi ni na cyo bagenewe.
9Naho mwebwe muri ubwoko bwatoranyijwe, imbaga y’abaherezabitambo ba cyami, ihanga ritagatifu, umuryango lmana yironkeye, kugira ngo mujye mwamamaza ibigwi by’Uwabahamagaye abavana mu mwijima, akabinjiza mu rumuri rwe rw’agatangaza.
IBANGONDIRIMBO RIBANZIRIZA IVANJILI (Yh 14,6.9)
Alleluya Alleluya.
Yezu Mwana w’Imana,
uri Inzira, Ukuri n’Ubugingo,
ukwemera aba yamenye na So, ari we Data.
Alleluya.
IVANJILI
+ Yohani (Yh 14,1-12)
Muri icyo gihe, Yezu agiye kuva kuri iyi si ngo asange Se, yabwiye abigishwa be ati 1“Ntimugakuke umutima. Nimwemere Imana nanjye munyemere. 2Mu nzu ya Data hari ibyicaro byinshi ; iyo bitaba byo mba narabibabwiye. Ubu ngiye kubategurira umwanya. 3Nimara kugenda nkabategurira umwanya, nzagaruka mbajyane hamwe nanjye, kugira ngo aho ndi namwe abe ari ho muba. 4Aho ngiye murahazi n’inzira yaho murayizi.” 5Tomasi aramusubiza ati «Nyagasani, tube tutazi aho ugiye, ukabona ko twamenya inzira dute?» 6Yezu aramusubiza ati, «Ni jye Nzira, n’Ukuri n’Ubugingo. Nta we ugera kuri Data atanyuzeho. 7Iyaba mwari munzi, na Data mwamumenya. Icyakora kuva ubu muramuzi kandi mwaramubonye.» 8Filipo ni ko guhita amubwira ati «Nyagasani, twereke So biraba biduhagije.» 9Yezu aramusubiza ati «Filipo we, n’iminsi yose tumaranye ukaba utanzi ? Uwambonye aba yabonye na Data. Ushobora ute kuvuga ngo twereke So ? 10Rwose ntimwemera ko ndi muri Data, na Data akaba muri jye ? Amagambo mbabwira sinyavuga ku bwanjye, ahubwo Data uhora muri jye ni we ukora imirimo ye. 11Nimwemere ko ndi muri Data, na Data akaba ari muri jye. Byibuze nimwemezwe n’ibyo nkora. 12Ndababwira ukuri koko unyemera azakora imirimo nkora, ndetse azakora n’ibitambutseho kuko ngiye kwa Data.»


text:
Aka kantu nawe kakubera isomo
Hari utuntu abantu bagenda basangirira ku mbuga nkoranyambaga (Facebbok, Whats App), tumwe tuba twuzuyemo amagambo y’urwenya, utundi turimo amagambo y’inyurabwenge usanga akenshi nubwo bitaba bigaragara mu Bibiliya ariko harimo amasomo y’ubuzima busanzwe.
Aka ni kamwe mu two abantu bakomeje gukwirakwiza bohererezanya kandi ukoehereje wese akavuga ko hari ukuntu kamukoze ku mutima. Reka tuguhe akanya nawe usome wenda kagufasha cyangwa ukazagafashisha abandi nk’agatekerezo!
Hari umwana w’umuhungu wagiraga umujinya cyane agakunda no kubwira nabi inshuti ze. Papa we umunsi umwe amuha agasashi karimo imisumari aramubwira ngo igihe cyose uzajya urakaza inshuti zawe cyangwa ukazibwira nabi ujye utera umusumari muri ruriya rubaho rwubatse urugo.
Umunsi wa mbere atera imisumari 37 muri rwa rubaho, ibyumweru bikurikiyeho agenda yiga kugenzura umujinya we, ubwo umubare w’imisumari ugenda ugabanuka umunsi ku wundi kuko yari amaze kubona ko kugenzura umujinya ari byo byoroshye kurusha gutera imisumari muri rwa rubaho.
Ni uko agera ku munsi atateye umusumari n’umwe, maze ajya kubwira se ko uwo munsi nta musumari yateye. Maze noneho papa we aramubwira ati: ngaho uko buzajya bwira utabwiye umuntu nabi ujye ukuramo umusumari umwe! Ni uko iminsi irashira kugeza aho umwana akuyemo ya misumari yose, aragenda abwira se ko yose yayikuyemo.
Ni uko aramufata amujyana imbere ya rwa rubaho yari yarateyemo imisumari aramubwira ati : "Mwana wange witwaye neza ariko reba ukuntu uru rubaho rurimo imyenge! Ntabwo uru rubaho ruzongera kumera nk’uko rwahoze mbere n’ubwo imisumari yari irimo yavuyemo".
Arongera ati: "Nawe rero iyo urakaranyije n’inshuti yawe ukayibwira amagambo mabi cyangwa ukayihemukira, burya uyisigira igikomere ku mutima izahorana iteka! N’iyo wamusaba imbabazi, mbese nk’uko imisumari yasize imyenge muri uru rubaho nabyo niko bigenda nawe azakubabarira ibikomere bishire ariko inkovu azigumane iteka".
Isomo: Burya guhemuka ni ugukomeretsa umutima kandi n’iyo igikomere cyakira burya ngo ahavuye igisebe hasigara inkovu, bikaba bibi cyane rero iyo inkovu yongeye gukomereka. Nujya guhemuka jya uzirikana ko uri gukomeretsa umutima kandi n’iyo wazagerageza kuwomora bitazamera nka mbere uko wahoze.
Nawe wakuramo iryawe somo!


text:
Urwenya: Abanyeshuri n'Igikeri
Umwarimu wa biologie yajyanye abanyeshuri muri labo, afata igikeri agica ukuguru kwa mbere, arakibwira ati « simbuka ! » kirasimbuka. Arakomeza agica n’andi bityo bityo agisaba gusimbuka kibikora. Amaze kugica ukwa nyuma arakibwira ati « simbuka ! »Igikeri nticyasimbuka. Abaza abanyeshuri ati « isomo mukuyemo ni irihe ? » Umwe muri bo ati « isomo ni uko iyo igikeri cyacitse amaguru yose, ntacyo ukibwira ngo cyumve ! »
Shyiraho Igitekerezo!
Subscribe to: Post Comments (Atom)


text:
Meya wa Nyarugenge yari yijeje ko ibibazo by’abazunguzayi bigiye gukemurwa mu mucyo
Mu munsi ishize ni bwo Ubuyobozi bw’akarere ka Nyarugenge n’umujyi wa Kigali bumvikanye ko bagiye gukemura ikibazo cy’abazunguzayi kimaze kuba agatereranzamba mu mujyi wa Kigali hagamijwe guca akajagari bivugwa ko gaterwa n’abakora ubucuruzi bwo mu muhanda ubuyobozi bwita ko butemewe n’amategeko mu Rwanda.
Ingamba zo gukemura iki kibazo zarimo kubashakira aho bakorera hameze neza habafasha kudacururiza mu mihanda y’Umujyi.
Kuva icyo gihe ubuyobozi bwahise butangira kwihutisha imirimo yo kubaka amasoko aciriritse mu duce dutandukanye nk’iruhande rwa gare ya Nyabugogo n’ahandi, agomba gukorerwamo n’aba bazunguzayi mu rwego rwo gushyira mu bikorwa ibyo bari biyemeje.
Kayisime Nzaramba, umuyobozi w’akarere ka Nyarugenge avuga ko ku ikubitiro hubatswe inzu ku bufatanye na UN Women igiye gukorerwamo n’abazunguzayi 60 bibumbiye muri Koperative Dushyigikirane ikorera mu murenge wa Kimisagara.
Meya Nzaramba yavugaga ko bitarenze tariki ya 8 Nyakanga 2016 abazunguzayi ibihumbi 2000 na bo bazaba babonye aho gukorera.
Yagize ati”Nyabugogo ahazwi nko kuri Equity ni abazunguzayi bahihitiyemo. Ni ku muhanda hameze neza hazaba harimo na Parking ku buryo n’uzifuza kubahahira afite imodoka azajya abagana.”
Nubwo ibyo uyu muyobozi yavuze bisa n’ibyatangaga icyizere, bamwe mu bazunguzayi ubu baravuga ko habayemo uburiganya mu gutanga ibibanza muri iri soko bitewe n’uko ngo n’ubundi byahawe abari bafite aho basanzwe bakorera.
Abo twasanze Nyabugogo bagira bati:” Ntibakatubeshye ngo batwitayeho, abantu bafite ibibanza hano muri iri soko ry’abazunguzayi n’ubundi ni abantu bari basanzwe bafite ibibanza kwa Mutanganga, mu Biryogo n’ahandi. Turakubwiza ukuri ntabwo ikibazo cyacu kizigera gikemuka.”
Aba bazunguzayi barasaba ubuyobozi bw’akarere kumanuka bakaza kureba iki kibazo kuko ngo ibyo bibwira ko bakemuye n’ubundi ntaho byagiye, ngo akajagari bumva ko kakemutse ngo na n’ubu kazahora gahari mu gihe hari imikorere nk’iyo.
Ibi bibaye mu gihe umuyobozi w’akarere ka Nyarugenge yari yabijeje ko nta bandi batari abazunguzayi bazaza kubatwara ibibanza kuko bose babaruwe n’imyirondoro yabo ikaba izwi bityo ngo ntawaza avuga ko yari umuzunguzayi kandi atari we.
Iki icyemezo ngo aba bazunguzaji bagisamiye hejuru kuko bavugaga ko nta kizabashimisha nko kuruhuka guhigwa n’inzego zishinzwe umutekano nkaho ari abajura none ngo kuri ubu bababajwe n’uko ibyo bemerewe bitubahirijwe, kuko abahawe ibibanza atari abazunguzayi.
Mugushaka kumenya niba ibyo aba bazunguzayi bavuga ari ukuri, Makuruki.rw yagerageje kuvugisha umuyobozi w’akarere ka Nyarugenge kuri telefoni ye igendanwa kuva ejo ku wa mbere tariki 11 Nyakanga 2016, ariko ntiyabasha kuyifata, tumwoherereje n’ubutumwa bugufi na bwo ntiyabusubiza.
Nyuma yo kubura igisubizo ku muyobozi w’akarere, twavuganye na none n’umuyobozi wungirije ushinzwe imibereho myiza y’abaturage mu karere ka Nyarugenge, Jean Marie Vianney Ndayisenga nawe ntiyagira icyo abivugaho kuko yatubwiye ko ngo bitari mu nshingano ze nubwo ashinzwe imibereho myiza y’abaturage, avuga ko ngo tugomba kubibaza Meya.
Gusa nubwo aba bayobozi ntacyo bavuga kuri iki kibazo cy’ikimenyane mu kugeza gahunda zinyuranye kuri aba bazunguzayi, ntawakwirengagiza iki ari ikibazo aba bazunguzayi bahora bagaragaza bavuga ko izo gahunda akenshi zikunda gushyirwamo abifite nyamara bo zagenewe ntizibagereho, ibintu bavuga ko biri mu bituma batava mu muhanda.
Muneza Ferdinand
MAKURUKI.RW


text:
Igihe cyose utekereza kubijyanye n’agakiza, ni ngombwa ko wibaza uburyo bwo kwakira agakiza neza kandi nyabyo. Abenshi bazakubwira ko bizeye Yesu Kristo bagakizwa ariko burya hari indi ntambwe yuzuzanya no kwizera Yesu. Iyo ntambwe ni ukwizera gufite imirimo. Ibi bishatse kuvuga ko kwizera nyako muri Kristo Yesu aribwo uzashobora gukora imirimo myiza.
Ikibazo cyo kwizera byonyine cyangwa kwizera guherekejwe n’imirimo kiragorana kubera imirongo imwe n’imwe yo muri Bibiliya, idashobora guhuzwa. Gereranya nawe Abaroma 3:28, 5:1 n’Abagalatiya 3:24 na Yakobo 2:24. Bamwe babona itandukaniro hagati ya Pawulo (agakiza kazanwa no kwizera byonyine) na Yakobo (agakiza kazanwa no kwizera guherekejwe n’imirimo). Pawulo avuga nk’ihame ko gutsindishirizwa kuzanwa no kwizera byonyine (Abefeso 2:8-9), mu gihe Yakobo ashaka kuvuga ko gutsindishirizwa kuzanwa no kwizera guherekejwe n’imirimo. Mu gusubiza iki kibazo cyumvikana, bagomba kubanza gusesengura ibyo Yakobo ashaka kuvuga. Yakobo ahakana ko umuntu adashobora kugira kwizera kudafite imirimo myiza (Yakobo 2:17-18). Yakobo ashimangira ko kwizera nyako muri Kristo kuzazana impinduka mu buzima n’imirimo myiza (Yakobo 2:20-26). Yakobo ntabwo avuga ko gutsindishirizwa kuzanwa no kwizera guherekejwe n’imirimo, ahubwo ko umunntu watsindishirijwe by’ukuri no kwizera, azagira imirimo myiza mu buzima bwe. Iyo umuntu avuga ko ari umwizera, ariko akaba adafite imirimo myiza mu buzima bwe, icyo gihe ashobora kuba nta kwizera nyako afite muri Kristo (Yakobo 2:14, 17, 20, 26).
Pawulo nawe nibyo avuga mu nyandiko ze. Imbuto nziza abizera bagomba kwera mu buzima bwabo, zigaragara mu Abagalatiya 5:22-23. Nyuma yo kumenyeshwa ko twakijijwe no kwizera, atari ku bw’imirimo (Abefeso 2:8-9), Pawulo aratumenyesha ko twaremewe gukora imirimo myiza (Abefeso 2:10). Ni nako Pawulo yifuza ko ubuzima buhinduka nkuko Yakobo abivuga: “Umuntu wese iyo ari muri Kristo, aba abaye icyaremwe gishya; ibya kera biba bishize. Byose biba bihindutse bishya” (2 Abakorinto 5:17). Yakobo na Pawulo ntibanyuranya mu nyigisho zabo, zerekeye agakiza. Basobanura icyo kibazo kimwe, mu buryo butandukanye. Pawulo ashimangira ko gutsindishirizwa kuzanwa no kwizera byonyine, mu gihe Yakobo we ashimangira ko kwizera nyako muri Kristo Yesu kubyara imirimo myiza.


text:
ven.
27
août
2010
Imyaka ijana irashize mu muryango wo muri Albaniya havutse i Skopje – muri icyo gihe wari umujyi w'icyahoze ari Jugoslavia, ubu akaba ari muri Macedonia – umumalaika w'abakene, Mamma Tereza w'i Kalkuta. Ku munsi w'ejo nibwo isi yijihije iyi sabukuru ikomeye.
Papa Benedigito wa XVI mu butumwa yoherereje Mama Prema, uyobora ubu ngubu Abamisiyoneri b'urukundo , umuryango washinzwe na Mama Tereza w'i Kalkuta mu mwaka wa 1950, Papa yavuze ko MamaTereza mu buzima yabaye "ituro ry'akataraboneka kandi n'ubu akomeza kuba iryo turo abinyujije mu murimo w'urukundo kandi utagereranywa mukora, mwe bakobwa be muri Roho".
Papa yakomeje agira ati: " urugero rwe rubatere kwiha mwebwe ubwanyu, n'umutima wuje urugwiro, Yezu mubona kandi mukorera mu bakene, mu barwayi, mu bantu baba bonyine n'abatagira kivurira. Urugero rwe kandi rubahe kwakira ubutumire bwa Yezu bugira buti, ngwino ube urumuri rwanjye".
Turifuriza Ababikira ba Mama Tereza w'i Kalkuta isabukuru nziza. Diyosezi yacu yifatanyije muri iyi sabukuru n'ababikira ba Mama Tereza w'i Kalkuta bari mu butumwa i Ngarama.


text:
Ni na we shusho y’Imana itaboneka, ni we mfura mu byaremwe byose,kuko muri we ari mo byose byaremewe, ari ibyo mu ijuru cyangwa ibyo mu isi, ibiboneka n’ibitaboneka, intebe z’ubwami n’ubwami bwose, n’ubutware bwose n’ubushobozi bwose. Ni we wabiremye byose kandi rero ni na we byaremewe.Yabanjirije byose kandi byose bibeshwaho na we.Ni we Mutwe w’umubiri, ni we Torero kandi ni we Tangiriro, ni imfura yo kuzuka mu bapfuye kugira ngo abe uwa mbere uhebuje byose,kuko Imana yashimye ko kuzura kwayo kose kuba muri we. Abakolosayi 1:15-19
Iki ni kibazo abantu bakunda kwibaza iyo babona intambara barwana buri munsi kubera icyaha, kuko Yesu yaje mu mubiri nkuko abantu natwe twambaye umubiri kandi akaba ariwo utubuza akenshi gukora ibyiza bishimwa n’Imana, bitera abantu kwibaza koko niba Yesu Kristo yaravuye mu isi nta cyaha akoze.
Yeu Krito nubwo yari yambaye akamero ka muntu ariko ntiyari nk’abandi bantu basanzwe, yari umuntu wihariye kuko we yari Imana nzima muri we huzuyemo gukiranuka kuko iyo aza kuba umuntu nk’abandi bose yashoboraga kugaragara inyuma nk’umukiranutsi nyamara imbere ameze nk’abandi bakora imirimo yo gukiranirwa. Byari kumutera kugira ibyo yifuza no kurarikira bikaba bya mugusha mu cyaha.
Yesu Kristo ntiyari umuntu usanzwe nubwo yashoboraga kubabara, gusonza no kugira inyota gusa ntibikuraho kuba yari afite akamero nka ku muntu, Yesu Kristo yari Imana yuzuye, ibintu bitoroshye kumvikana ariko niko kuri. Igihe yavukaga, Imana yamanutse iva mu ijuru ubwayo, yambara umubiri nk’uwo umuntu, ibyo rero birerekana ko bitari gushoboka ko Imana ikora icyaha.


text:
Polisi y’u Rwanda mu karere ka Kamonyi yigishije uburyo bwo kugenda mu muhanda abanyeshuri bagera kuri 300 biga mu ishuri ribanza rya Gihinga riherereye mu kagari Gihinga, mu murenge wa Gacurabwenge.
Babyigishijwe na Inspector of Police (IP) Athanase Niyonagira, akaba ashinzwe imikoranire ya Polisi y’u Rwanda n’abaturage ndetse n’izindi nzego hagamijwe ubufatanye mu kwicungira umutekano mu karere ka Kamonyi.
IP Niyonagira yababwiye kujya banyura ku ruhande rw’ibumoso bw’umuhanda bakurikije icyerekezo bari kujyamo, kandi bakanyura buri gihe mu nzira yateganyirijwe abanyamaguru mu gihe ihari.
Yababwiye kujya na none bambuka umuhanda banyuze buri gihe mu mirongo itambitse y’ibara ry’umweru yerekana aho abanyamaguru bemerewe kwambukira, kandi mbere yo kuyambukiramo bakabanza kureba iburyo n’ibumoso by’umuhanda niba nta modoka iri hafi ku buryo bambutse batahurira na yo mu muhanda ikaba yabagonga.
Yabwiye abo banyeshuri kujya kandi bategereza iyerekanwa ry’ ikimenyetso cy’umugabo utambuka mu rumuri rw’icyatsi kibisi, bakabona kwambukira muri iyo mirongo iri mu muhanda itambitse ifite ibara ry’umweru.
Yababwiye ati :"N’ubwo mwaba mwambukira ahabugenewe, ndetse mu gihe gikwiriye, mugomba kwihuta, ntimutinde mukora ibikorwa bitandukanye nko gukiniramo umupira."
IP Niyonagira yababwiye kujya kandi bahagarika ibinyabiziga biri mu byerekezo byombi by’umuhanda bakoresheje akaboko kugira ngo bambuke nta nkomyi kandi bagategereza kugeza bihagaze bityo, bakabona kwambuka.
Umuyobozi w’iri shuri, Ndahayo Pascal,yagize ati : "Kubera ko babyigishijwe n’ababizi neza kandi babikora nk’umwuga, ndahamya ndashidikanya ko abanyeshuri bamenye biruseho ibijyanye n’amategeko agenga imigendere yo mu muhanda. Ibi bizatuma badakora impanuka cyangwa ngo baziteze."
Yashimiye Polisi y’u Rwanda ku bw’ayo masomo, kandi asaba abo banyeshuri gukurikiza ibyo bigishijwe.
Nyuma yo kwigishwa amategeko yo kugenda mu muhanda, abo banyeshuri beretswe ndetse bakora umwitozo wo kwambuka umuhanda bakurikije amasoma bari bamaze kwigishwa.
Umwe muri bo witwa Nayihiki Abdul Kalim yagize ati :"Numvaga ko kunyura mu muhanda nihuta bihagije kwirinda impanuka, ariko nyuma y’aya masomo, nasobanukiwe ko ngomba kujya mbanza kureba iburyo n’ibumoso ko nta modoka iri hafi, maze nkabona nkambuka kandi nyuze ahabugenewe."
Yavuze ko ubwo bumenyi yungutse azabusangiza bagenzi be.
RNP
Urukiko rwategetse ko Umunyamakuru Shyaka Kanuma afungwa by’agateganyo...
Kicukiro : Umunyeshuri yafatanwe kashe 39 z’impimbano
Abahuzabikorwa ba DASSO muri Nyamagabe basabwe kwibanda ku gukumira...
Umunani bafunzwe bazira kugerageza guha ruswa abapolisi
Perezida Kagame yibukije abayobozi ko Imana yabaremanye ubushobozi
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...